title: Ikaalisten Auto

text: Vuonna 1960 busseja oli jo viisi, liikenne kulki myös pohjoiseen Parkanon ja Karvian suuntaan ja vuoroliikenteessä kulki paljon väkeä. Tulevina vuosikymmeninä siirryttiin enemmän tilauskyyteihin, ja linjoista jäi viimeiseksi toimimaan alkuperäinen Kovelahti–Tampere-väli. Nykyisin suurin osa Ikaalisten Auton liikevaihdosta muodostuu omista ja Ikaalisten Matkatoimiston tilausajoista.


title: Ikaalisten Auto

text: Yhtiön toimitusjohtajana vuodesta 1960 toimi yhtiössä alun perin autonkuljettajana työskennellyt Toivo Nurmilahti ja hänen kuolemansa jälkeen vuodesta 1967 hänen puolisonsa Elli Nurmilahti (myöh. Markkula). Vuonna 1987 toimitusjohtajaksi tuli heidän poikansa Juha Nurmilahti. Vuonna 1988 yhtiöllä oli 13 linja-autoa. Vuonna 2013 jämijärveläinen liikennöitsijä Timo Ranta osti Ikaalisten Auto Oy:n koko osakekannan. Nykyisin yhtiöllä on kuusi linja-autoa. Toinen yhtiön kahdesta ensimmäisestä linja-autosta, vuoden 1939 mallia oleva Volvo, on myöhemmin kunnostettu ja katsastettu museoautoksi. Yhtiöllä on museointia varten säilytettynä myös vuosimallin 1976 Scania-turistibussi.


title: Żubrówka

text: Żubrówka on rukiista valmistettu, lännenmaarianheinällä ("Hierochloe odorata") maustettu kuiva puolalainen votka (40 t-%). Votkaa on valmistettu 1500-luvulta. Sitä valmistaa Polmos Białystok. Usein Żubrówkaa juodaan omenamehuun sekoitettuna. Uusia versioita ovat:


title: Kankarisvesi

text: Kankarisvesi on järvi Jämsänkosken taajaman pohjoispuolella. Järven pinta-ala on 8,39 neliökilometriä ja se laskee Päijänteeseen Jämsänjokea pitkin. Järven suurimmat saaret ovat Vihatinsalo järven pohjoisosassa ja Mustassaari järven keskiosassa. Järven keskiosassa on Tervalanselkä ja eteläosassa Rekolanselkä. Seututie 604 kulkee järven itärantaa pitkin. Kankarisvesi on pikään ollut soutu-urheilun keskus. Vuodesta 1959 toiminnasta on vastannut Jämsänjoen Soutuveikot.


title: Erik Segerstedt

text: Erik Segerstedt (s. 20. huhtikuuta 1983 Uddevalla, Ruotsi) on ruotsalainen laulaja, joka kuuluu E.M.D.-yhtyeeseen. Hän tuli tunnetuksi sijoituttuaan toiseksi "Idol"-laulukilpailussa vuonna 2006.


title: Erik Segerstedt

text: "Idol"-menestyksensä ansiosta Segerstedt allekirjoitti levytyssopimuksen Sony BMG:n kanssa ja hänen ensimmäinen albuminsa "A Different Shade" julkaistiin 21. helmikuuta 2007. Albumi nousi Ruotsin albumilistalla suoraan toiselle sijalle ja pysyi siinä kaksi viikkoa. Ensimmäinen single albumilta oli Andreas Carlssonin kirjoittama "I Can't Say I'm Sorry", joka nousi Ruotsin singlelistan kärkipaikalle. Samana vuonna Segerstedt perusti yhdessä Danny Saucedon ja Mattias Andréassonin kanssa E.M.D.-yhtyeen. Yhtyeen perustamisenkin jälkeen Segerstedt on julkaissut yhden soolosinglen, "Saturday Night", vuonna 2009.


title: Faouzi Chaouchi

text: Faouzi Chaouchi (, s. 5. joulukuuta 1984 Bordj Ménaiel, Algeria) on algerialainen jalkapallomaalivahti, joka edustaa Algerian pääsarjassa pelaavaa MC Algeria.


title: Faouzi Chaouchi

text: Chaouchi edusti vuosina 2003-2006 synnyinkaupunkinsa seuraa JS Bordj Menaielia. Sittemmin hän siirtyi Algerian menestyneimpään seuraan JS Kabylieen vuonna 2006. Chaouchi vietti seurassa kolme kautta ykkösvahtina ja saavutti parhaimmillaan Algerian mestaruuden kaudella 2007-2008. Hän onnistui myös kerran maalinteossa Afrikan Mestarien liigassa, kun Kabylie voitti ottelun Chaouchin tekemällä rangaistuspotkumaalilla 2-1 kamerunilaista Coton Sportia vastaan. Kabylie kuitenkin putosi jatkosta yhteismaalein 2-4. Hänet valittiin sittemmin kauden 2008-2009 Algerian parhaaksi maalivahdiksi.


title: Faouzi Chaouchi

text: Chaouchi siirtyi kauden 2008-2009 jälkeen ES Sétifiin, jossa hän saavutti ensimmäisellä kaudellaan North African Cup of Cup Champions mestaruuden. Toisella kaudellaan hän oli voittamassa Algerian cupin mestaruutta. 30. marraskuuta 2010 Chaouchi sai Algerian pääsarjan kurinpitolautakunnalta yhden ottelun pelikiellon ja 20 tuhannen dinarin sakot yhdessä Khaled Lemmouchian kanssa AS Khroub ottelun jälkeen. Chaouchi pelasi samalla viimeisen kautensa ES Sétifin paidassa kaudella 2010–2011.


title: Faouzi Chaouchi

text: 19. heinäkuuta 2011 Chaouchi siirtyi yhden vuoden sopimuksella MC Algeriin.


title: Faouzi Chaouchi

text: Chaouchi pelasi ensimmäisen maaottelunsa Algerian maajoukkueessa 26. maaliskuuta 2008 Kongon demokraattista tasavaltaa vastaan.


title: Faouzi Chaouchi

text: Vuoden 2010 MM-kisojen ja Afrikan kisojen karsinnoissa Chaouchi nousi yhdeksi maansa sankariksi Algerian voitettua 1-0 uusintaotteluun menneen karsintaottelun Egyptiä vastaan. Hyvien otteiden myötä hänet valittiin vuoden 2010 Afrikan-kisoihin, jossa Chaouchin tarkoitus oli toimia varamaalivahtina, mutta ykkösmaalivahdiksi valitun Lounès Gaouaouin koettua äkillisen sairastumisen, nousi Chaouchi maansa ykkösvahdiksi. Hän pelasi kaikki maansa ottelut, lukuun ottamatta pronssiottelua saatuaan välierissä punaisen kortin Egyptiä vastaan.


title: Faouzi Chaouchi

text: Afrikan kisoissa tapahtuneen ulosajon myötä Chaouchi sai alun perin kolmen ottelun pelikiellon Algerian jalkapalloliitolta FIFA:n hallinnoimissa arvokisoissa, jonka myötä hän olisi ollut sivussa kaikista kolmesta Algerian alkulohkon ottelusta vuoden 2010 MM-kisoissa. Maaliskuussa 2010 Chaouchin rangaistusta lievennettiin ja hän on sivussa maansa kahdesta ensimmäisestä ottelusta. Sittemmin Algerian jalkapalloliitto oletti Chaouchin kärsineen rangaistuksensa, kun Algeria pelasi CHAN 2011 karsinnat, jossa pelaa vain Algerian paikallisen sarjan pelaajat. FIFA ei kuitenkaan aluksi saanut tietoa tapahtumasta, mutta myöhemmin Afrikan jalkapalloliitto ja FIFA pitivät kokouksen pelikiellon kärsimisestä, joka tulkittiin kärsityksi Chaouchin osalta. Tämän myötä hän sai aloittaa MM-kisat avausottelusta lähtien.


title: Faouzi Chaouchi

text: Kisojen aikana Chaouchi pelasi maansa avausottelun Sloveniaa vastaan, jonka Algeria hävisi maalein 1-0. Se jäi myös hänen ainoaksi otteluksi turnauksessa, kun Raïs M'Bohli korvasi Chaouchin loukkaantumisen johdosta myöhemmissä otteluissa.Henkilökohtaiset


title: Faouzi Chaouchi

text: Chaouchi syntyi Bordj Ménaielissa Houria ja Rachid Chaouchille, joka pelasi poikansa tavoin maalivahtina JS Bordj Ménaïelissa.


title: Calgary–Edmonton-käytävä

text: Calgary–Edmonton-käytävä () on 400 kilometriä pitkä väestökeskittymä Kanadassa. Se on Albertan provinssin tiheimmin asuttua aluetta ja siellä asuu 2 225 954 asukasta (2006) (yli 70% provinssin väestöstä). Siihen kuuluvat Calgaryn ja Edmontonin metropolialueet, sekä Airdrien ja Red Deerin kaupungit. Alue on yksi Kanadan neljästä urbaanista käytävästä, joiden alueella asuu yli 75% maan väestöstä.


title: Calgary–Edmonton-käytävä

text: Albertan vilkkain maantie "Queen Elizabeth II", joka on osa Alberta Highway 2 -maantietä, kulkee alueen läpi etelä-pohjoissuunnassa ja yhdistää kaupungit toisiinsa. Calgaryssä ja Edmontonissa sijaitsevat alueen tärkeimmät kansainväliset lentoasemat. Useimmilla alueen lentoyhtiöillä on säännöllistä reittiliikennettä näiden kahden lentoaseman välillä. Kaksi suurinta lentöyhtiötä, Air Canada ja WestJet lentävät useita kertoja päivässä asemien välillä ja muualle Kanadaan.


title: Calgary–Edmonton-käytävä

text: Kaupunkien välillä oli säännöllistä henkilöjunaliikennettä aina 1980-luvun puoliväliin saakka, jolloin se lopetettiin kannattamattomana. Matkustajat oli tyytymättömiä junien hitauteen johtuen vanhasta rataverkosta. Matka aika oli yli 3 tuntia ja 40 minuuttia. Kaupunkien välille on suunniteltu rakennettavaksi uutta noeaa junayhteyttä jo 1970-luvun loppupuolelta saakka. Hankkeen toteutuksesta on vuosien saatossa tehty useitakin tutkimuksia, viimeisin oli Van Horne Instituutin vuonna 2004 valmistunut laaja raportti, jossa selvitettiin useita eri vahtoehtoja. Tutkimuksen alkuvaiheessa päätettiin jättää hitaat alle 200 km/h vaihtoehdot ja erittäin nopea sekä kallis yli 500 km/h kulkeva Maglev juna vaihtoehdot loppuraportin ulkopuolelle. Lopullisessa raportissa suositeltiin periaatteessa kahta eri vaihtoehtoa. Halvempi ratkaisu on käyttää olemassa olevaa Canadian Pacific Railwayn ratalinjausta, peruskorjaamalla ja suoristamalla. Kalustona käytettäisiin kallistuvakorisia junia, mahdollisesti Yhdysvalloissa käytössä olevaan Acelaan perustuvaa JetTrain junaa. Tällöin junien nopeudet olisivat kuitenkin ainoastaan 200–240 km/h ja junat jakaisivat radan tavaraliikenteen kanssa. Toinen suositeltu vaihtoehto olisi täysin henkilöliikenteen käyttöön rakennettava uusi ratalinjaus, lukuun ottamatta Calgaryn ja Edmontonin keskustaa joissa käytettäisiin olemassa olevia ratoja. Rata voitaisiin toteuttaa joko sähköistettynä jolloin päästäisiin jopa 330 km/h nopeuksiin käyttämällä TGV tyyppisiä junia. Tämä vaihtoehto olisi rakennuskustannuksiltaan kaikkein kallein, mutta ylläpitokulut olisivat huokeammat. Mikäli radalla käytettäisiin ainoastaan perinteisiä diesel vetureita, junien nopeus olisi noin 200 km/h tienoilla. Kaikissa vaitoehdoissa pääteasemat sijaisisivat Calgaryn ja Edmontonin keskustassa, molemmissa kaupungeissa olisi myös asema kansainvälisten lentoasemien läheisyydessä sekä asema linjan puolessavälissä sijaitsevassa Red Deerin kaupungissa. Matkustusajat olisivat nopeimmassa vaihtoehdossa noin 1,5 tuntia ja hitaimmassa noin 2 tuntia. Päätöstä radan rakentamisesta ei kuitenkaan ole toistaiseksi tehty.


title: Calgary–Edmonton-käytävä

text: Alueen väkiluvun kasvu on yksi nopeimmista Kanadassa, mikä johtuu alueen öljyteollisuudesta ja sen vaikutuksesta provinssin talouteen. Vuonna 2003 Toronto-Dominion pankin raportissa todettiin Calgary–Edmonton-käytävän olevan ainoa kanadalainen urbaanialue, joka on samalla tulotasolla yhdysvaltain kanssa, nauttien samalla kanadalaisesta elämäntyylistä, mukaan lukien kansallinen terveydenhuolto. Samassa raportissa todettiin alueen bruttokansantuotteen olevan noin 10% korkeampi kuin tyypillisen yhdysvaltalaisen metropolialueen vastaavan luvun ja 40% korkeampi kuin muiden kanadalaisten metropolialueiden.


title: TM-Kaluste

text: TM-Kaluste Oy oli vuonna 1957 perustettu ja 2009 konkurssiin ajautunut, viimeiset vuotensa Naantalissa toiminut huonekaluvalmistaja. Sen päätuoteryhmät olivat katsomo-, kokous- ja opetuskalusteet. Yritys oli Suomen markkinajohtaja katsomokalusteissa. Tuotteiden markkinointia hoiti Turun Metallikaluste Ky.


title: TM-Kaluste

text: Yritys valmisti muun muassa pikkutuoleja, auditoriotuotteita, pöytiä ja katsomokalusteita liikunta-areenoille. Sen tunnetuin tuote on Kai Salon suunnittelema TM-13 -tuoli, jota on valmistettu vuodesta 1973 lähtien noin miljoona kappaletta. Se on pieneen tilaan mahtuva yleistuoli, joita on käytössä erityisesti juhla- ja liikuntasaleissa.


title: TM-Kaluste

text: Yritys ajautui konkurssiin kesällä 2009. Salolainen julkitilakalustevalmistaja Piiroinen osti TM-Kaluste Oy:n ja sen tuotesarjat.


title: TM-Kaluste

text: Yritys perustettiin Turussa vuonna 1957, ja se toimi Kaarinassa kolmekymmentä vuotta, kunnes vuonna 2000 siirtyi uusiin tiloihin Luolalan teollisuusalueelle Naantaliin.


title: TM-Kaluste

text: Yritys ei valmistanut tuotteitaan liukuhihnaperiaatteella, vaan pitkälti käsityönä alusta lähtien itse. Kalusteiden päämateriaaleina ovat muotopuristettu puu ja huonekaluteräs. Yritys hoiti myös verhoilun ja pintakäsittelyn itse.


title: TM-Kaluste

text: 2000-vuosikymmenen alussa yritys valmisti noin 20 000 tuolia vuodessa, mutta vuonna 2005 Venäjän jäähalleihin saadut kymmenientuhansien tuolien tilaukset nostivat tuotannon 35 000 yksikköön. Muun muassa Arena Kazan -monitoimihalliin toimitettiin 10 000 tuolia.


title: TM-Kaluste

text: Merkittäviä kohteita, jonne yritys on valmistanut tuoleja, ovat muun muassa Helsingin Messukeskus, Turkuhalli, Helsingin jäähalli, Sibeliustalo, Naantalin Kylpylä, Uspenskin katedraali ja Royal Caribbean Cruisesin risteilyalukset. Yritys oli Suomen ensimmäisen EU-puheenjohtajuuskauden pääkalustetoimittaja.


title: TM-Kaluste

text: Vuosina 1997–2007 yritys oli lakisääteisessä yrityssaneerauksessa. Yrityksen talous ei kuitenkaan ehtinyt parantua tarpeeksi ennen tulevaa taantumaa. Samoilla markkinoilla Suomessa toimi 5–10 yritystä, ja TM-Kaluste ei pärjännyt kasvavassa kilpailussa koska yrityksen kulu- ja kustannusrakenne osoittautui liian suureksi, vaikka kasvua oli parhaimmillaan 20 %.


title: TM-Kaluste

text: Lopulta vuoden 2009 kesällä TM-Kaluste ajautui taloudellisten vaikeuksien takia konkurssiin yhdessä emoyhtiö Turun Metallikaluste Ky:n kanssa. Salolainen julkitilakalustevalmistaja Piiroinen osti kummatkin yritykset ja sen tuotesarjat. Tuotteiden valmistus siirtyi Saloon, ja osa TM-Kalusteen työntekijöistä palkattiin Piiroisille. TM-Kalusteessa työskenteli 22 henkilöä, joista kuusi markkinoinnissa.


title: TM-Kaluste

text: Taloudellisten vaikeuksien syynä oli taantuman myötä romahtanut kysyntä. Yritys myi etenkin Venäjälle paljon tuotteita, josta tilaukset loppuivat kokonaan. Myös Suomessa kysyntä hiipui.


title: Poutapilviä ja lihapullakuuroja

text: Poutapilviä ja lihapullakuuroja () on vuonna 2009 ensi-iltansa saanut yhdysvaltalainen tietokoneanimaatioelokuva, joka perustuu Judi ja Ron Barrettin tekemään lastenkirjaan "Cloudy with a Chance of Meatballs" vuodelta 1978. Elokuvan ovat ohjanneet ja käsikirjoittaneet Phil Lord ja Christopher Miller.


title: Poutapilviä ja lihapullakuuroja

text: 15. elokuuta 2006 Sony Pictures Animation julkisti tuottavansa "Cloudy with a Chance of Meatballs" -lastenkirjaan pohjautuvan animaatioelokuvan. 18. syyskuuta 2008 viihdelehti Variety julkisti Bill Haderin ja Anna Farisin olevan elokuvan pääosissa. Myös pienemmissä rooleissa olevat näyttelijät James Caan, Andy Samberg, Bruce Campbell, Mr. T ja Tracy Morgan julkistettiin.


title: Pekka Koskenkylä

text: Pekka Mikael Koskenkylä (s. 30. lokakuuta 1937 Somero) on suomalainen yrittäjä, veneenrakennusyhtiö Nautorin perustaja. Hän on on valmistunut Uppsalan yliopistosta filosofian maisteriksi.


title: Pekka Koskenkylä

text: Koskenkylä perusti Nautorin 1966 rakennettuaan sitä ennen itselleen yhden veneen appensa autotallissa. Yrityksen maineikas vene oli Swan 65. Myöhemmin Koskenkylä perusti autovuokraamoyritys Avisin pääjohtajan Joe Vittorian kanssa Thaimaahan yrityksen Concorde Yachts Ltd., jossa valmistettiin Mirabelloja, Mirabellat olivat 40 metrin pituisia lujitemuovisia sluuppeja (yksimastoinen purjealus) ja ne olivat valmistuessaan maailman suurimmat sarjavalmisteiset purjeveneet.


title: Pekka Koskenkylä

text: Pekka Koskenkylän isä oli somerolainen pappi Kaarlo Valdemar Napoleon (Leo) Koskenkylä, joka myöhemmin valmistui juristiksi. Lapsuutensa hän vietti Kuusankoskella. Hänen ensimmäinen vaimonsa oli pietarsaarelaissyntyinen Barbro Koskenkylä, jonka kanssa hänellä on kaksi tytärtä. Hänen toinen puolisonsa on toimittaja Pirkko Koskenkylä (e. Penttilä). Pariskunta asuu Ranskan Nizzassa, jonne he ovat rakentaneet talon.


title: Ksenyja Symonova

text: Ksenyja Symonova () on ukrainalainen hiekka-animaatioiden tekijä, joka voitti maansa Talent-kilpailun. Hän muokkaa hiekasta kuvia dramatisoivan musiikin tahtiin.


title: Amerikkalainen Pariisissa

text: Amerikkalainen Pariisissa () on George Gershwinin vuonna 1928 New Yorkin filharmonikkojen tilauksesta säveltämä orkesteriteos. Se esitettiin ensi kertaa Carnegie Hallissa 13. joulukuuta 1928 Walter Damroschin johdolla.


title: Amerikkalainen Pariisissa

text: Keväällä 1928 Gershwin matkusti lomalle Eurooppaan, ja "Amerikkalainen Pariisissa" -teos syntyi sen aikana. Kirjoittaessaan sävellystään Gershwin halusi toisaalta kuvata kuohuvaa ja iloista Pariisia, toisaalta – ehkäpä vielä enemmän – tuntemaansa koti-ikävää Pariisin bulevardeilla. Teoksen nimestä huolimatta säveltäjä kirjoitti sen pääosin Wienissä; orkestroinnin hän viimeisteli Pariisissa. Avausaihe kuvaa amerikkalaista, joka kävelee bulevardilla huolettomasti keppiään heilutellen. Ohi kiitävät autot panevat hänen päänsä miltei pyörälle – teoksen partituurissa on todella merkitty käytettäväksi autontorvia. Myöhemmin alkava blues-melodia kuvaa amerikkalaisen koti-ikävää.


title: Luksusowa

text: Luksusowa on perunoista valmistettu, kolmesti tislattu puolalainen votka. Sen alkoholipitoisuus on 40 tilavuusprosenttia. Votkasta on valmistettu myös muita versioita, kuten vahvempaa (50 t-%) Luksusowa Blackia.


title: Luksusowa

text: Luksusowa tuli myyntiin ensi kertaa vuonna 1928. Votkan omistaa nykyisin Pernod Ricard.


title: Veikko Keskitalo

text: Veikko Ensio Keskitalo (s. 27. heinäkuuta 1939 Kestilä) on entinen suomalainen pesäpalloilija.


title: Veikko Keskitalo

text:
1960 -luvun parhaisiin pesäpalloilijoihin kuuluva Veikko (Vespeli) Keskitalo pelasi Sotkamon Jymyn mestaruussarjajoukkueessa kakkoskopparina viisi vuotta saavuttaen SM-kultaa ja maakunta-cupin voiton 1963 ja oli SM-sarjan paras etenijä 1964.
Vuodesta 1965 lähtien Keskitalo edusti Oulun Lippoa jossa voitti SM-sarjan ja Suomen Cupin 1971. Itä-Länsi -otteluja hänelle on kertynyt kahdeksan, Liitto-Lehdistö -otteluja kaksi ja Mestarit - muu suomi -otteluja neljä. Hänelle on myönnetty PPL:n hopeinen ja pronssinen ansiomerkki, PPL:n Pohjois-Pohjanmaan piirin hopeinen ansiomerkki ja Oulun kaupungin kultamitali.


title: Herman Ross (pormestari)

text: Herman Williamsson Ross (1636–1687) oli yksi Vaasan alkuaikojen valtaporvareista, raatimies ja Vaasan pormestari. Hänen vanhempansa olivat Skotlannista Suomeen muuttanut salpietaritehtailija William Ross ja Maria Long. Herman Ross oli aikansa rikkaimpia miehiä, minkä osittain selitti hänen ensimmäinen avioliittonsa Margareta Jesenhausenin kanssa. Margareta oli Vaasan kappalainen Petter Jesenhausenin tytär, mutta Jesenhausenit olivat alun perin rikasta kauppiassukua. Rossin toinen vaimo oli Margareta Wernberg, Vöyrin kirkkoherra Christian Wernbergin tytär. Rossilla oli kauppasuhteita Vienan Karjalasta Länsipohjaan.


title: Herman Ross (pormestari)

text:
Herman Rossin pojista Herman Ross oli tuomiorovasti ja teologian professori Turun akatemiassa. Kaksi muuta poikaa, Petter ja Jakob, kuolivat alle yhdeksänvuotiaina. Viidestä tyttärestä kuuluisin lienee
Catharina (Katariina) Ross, joka avioitui Gabriel Kalmin kanssa,
ja jonka poika Pehr (Pietari) Kalm on Suomen tunnetuimpia tiedemiehiä. Muutkin tyttäret naivat pappismiehiä: Maria Ross avioitui Laihian kirkkoherra Samuel Backmanin kanssa ja myöhemmin Ilmajoen kirkkoherra Anders Mennanderin kanssa. Anna Ross avioitui Isak Wasbomin kanssa, joka oli Vaasan triviaalikoulun opettaja ja myöhemmin Vöyrin kappalainen. Kaksi tytärtä, Ingrid ja Beata, kuoli pieninä.


title: Jaroslav Halák

text: Jaroslav Halák (s. 13. toukokuuta 1985 Bratislava, Tšekkoslovakia) on slovakialainen jääkiekkoilija, pelipaikaltaan maalivahti. Kesäkuun alussa 2014 hän teki sopimuksen New York Islandersin kanssa.


title: Jaroslav Halák

text: Halák pelasi Slovakian juniorisarjoissa, joista Montreal Canadiens varasi hänet NHL:ään . Slovakian Extraliigassa Halák esiintyi ensimmäistä kertaa kaudella 2003–2004 HC Slovan Bratislavassa. Hän siirtyi kaudeksi 2004–2005 Pohjois-Amerikkaan QMJHL-juniorisarjan Lewiston Maineiacsiin. Halák siirtyi Montrealin organisaatioon kaudeksi 2005–2006. Pääosan kaudesta hän pelasi farmin farmissa ECHL-liigan Long Beach Ice Dogsissa, mutta hän pääsi myös pelaamaan AHL:n Hamilton Bulldogsiin. ECHL:ssä Halákilla oli sarjan paras torjuntaprosentti.


title: Jaroslav Halák

text: Kaudella 2006–2007 Halák pelasi ensimmäiset NHL-ottelunsa Montrealissa. Hän torjui 16 ottelussa ja voitti kolme ensimmäistä otteluaan. AHL:n Hamiltonissa Halák pelasi 28 ottelussa ja päästi niissä vain kaksi maalia ottelua kohden, AHL:n vähiten. Halák aloitti kauden 2007–2008 AHL:ssa, mutta sen jälkeen kun Montreal kauppasi Cristobal Huet'n Washington Capitalsiin Halák nousi Carey Pricen varamaalivahdiksi. Halák pelasi myös kaksi pudotuspeliottelua kauden aikana. Kesällä 2008 Montreal teki kahden vuoden jatkosopimuksen hänen kanssaan.


title: Jaroslav Halák

text: Halák nousi ohi Pricen Montrealin ykkösmaalivahdiksi kaudella 2009–2010. Halák pelasi erinomaisesti erityisesti pudotuspeleissä, ja hänen torjuntojensa ansiosta Montreal onnistui pudottamaan jatkosta sekä runkosarjan voittajan Washington Capitalsin että hallinneen Stanley Cup -voittajan Pittsburgh Penguinsin. Halákin sopimus loppui kauden jälkeen, ja Montreal olisi joutunut antamaan hänelle ison palkankorotuksen. Montreal kauppasi hänet kesäkuussa St. Louis Bluesiin vaihdossa Lars Elleriin ja Ian Schultziin. Kaudella 2010–2011 Halák pelasi St. Louisissa yhteensä 57 ottelua torjuntaprosentilla 91,0 ja hänen päästettyjen maalien keskiarvonsa oli 2,48. Seuraavan kauden päätteeksi hänet ja St. Louisin toinen maalivahti Brian Elliott palkittiin William M. Jennings Trophylla maalivahteina, joiden joukkue päästi NHL:n runkosarjassa vähiten maaleja. Halák pelasi runkosarjakaudella 2011–2012 46 ottelua torjuntaprosentilla 92,6 ja hänen päästettyjen maalien keskiarvonsa oli 1,97.


title: Jaroslav Halák

text: Helmikuussa 2014 St. Louis kauppasi Halákin sekä Chris Stewartin, William Carrierin ja kaksi varausvuoroa Buffalo Sabresiin vaihdossa Ryan Milleriin ja Steve Ottiin. Sabres vaihtoi Halákin vajaa viikko myöhemmin Washington Capitalsiin varausvuoron kera ja sai vastineeksi Michal Neuvirthin ja Rostislav Kleslan.


title: Jaroslav Halák

text: Kesäkuussa 2014 hän teki sopimuksen New York Islandersin kanssa. Joulukuussa 2014 hän onnistui rikkomaan Islandersin seuraennätyksen ottamalla kymmenennen perättäisen voiton. Lisäksi hänet valittiin kauden aikana NHL:n tähdistöotteluun ensimmäisen kerran hänen uransa aikana.


title: Jaroslav Halák

text: Halák on edustanut Slovakiaa neljässä nuorten arvoturnauksessa. Hän torjui maan paidassa vuosina 2002 ja 2003. Jälkimmäisissa kilpailuissa Slovakia sijoittui hopealle. Nuorten MM-kilpailuissa Halák oli Slovakian joukkueen mukana vuosina 2004 ja 2005.


title: Jaroslav Halák

text:
Slovakian edustusjoukkueessa Halák pelasi ensimmäisen arvoturnauksen MM-kilpailuissa 2007. Seuraavan kerran hän oli mukana vuonna 2008. Halák torjui Slovakian olympialaisissa 2010 neljänneksi. Halák edusti Slovakin maajoukkuetta myös omissa kotikisoissa 2011, mutta siellä hänen ja koko
Slovakian joukkueen pelit eivät menneet kovinkaan hyvin. Slovakia jäi kisoissa lopulta kymmenenneksi.


title: Kreatiniini

text: Kreatiniini (CHNO) on imidatsolijohdannainen, jota syntyy lihasten aineenvaihdunnassa kreatiinista ja fosfokreatiinista. Veren kreatiniinipitoisuutta voidaan käyttää hyväksi munuaisten toiminnan tutkimisessa.


title: Kreatiniini

text: Kreatiniinia muodostuu lihasten käyttäessä energianlähteenään fosfokreatiinia tai kreatiinia. Ihmisen tuottaman kreatiniinin määrä pysyy suurin piirtein vakiona päivästä toiseen. Arvioiden mukaan noin kaksi prosenttia ihmiskehon kreatiinista poistuu vuorokauden aikana kreatiniinina. Kreatiinin eritys riippuu lihasmassasta, joten miesten veren kreatiinipitoisuus on korkeampi kuin naisten. Munuaiset suodattavat kreatiniinin pois verestä hiussuonikeräsessä.


title: Kreatiniini

text: Jos munuaiset eivät toimi kunnolla, kreatiniinin suodattuminen heikentyy, mikä ilmenee veren koholla olevina kreatiniinipitoisuuksina. Kun kreatiinipitoisuuden lisäksi otetaan huomioon potilaan, paino, sukupuoli ja ikä voidaan määrittää munuaiskerästen suodattumisnopeus eli niin sanottu GFR-arvo. GFR-arvo on erittäin hyödyllinen väline munuaisten kuntoa arvioitaessa.


title: Kreatiniini

text: Aikuisilla veren seerumin kreatiniinin viitearvot ovat miehillä 60–100 μmol/l ja naisilla 50–90 μmol/l. Liharuokien syöminen saattaa nostaa kreatiniinipitoisuuksia lyhytaikaisesti. Viitearvojen ylitys ei ole välttämättä merkki munuaissairaudesta, sillä terveilläkin lihaksikkailla miehillä kreatiniinipitoisuus voi olla viitearvoa korkeampi.


title: Pesäpallon Maakunta Cup

text: Pesäpallon maakunta-cupia pelattiin vuodesta 1957 alkaen. Kilpailuun osallistuivat ns.Piirijoukkueet. Käytännössä kuitenkin usein maakunnan paras seura edusti koko piiriä. Niinpä kilpailu lopetettiinkin vuonna 1968 ja korvattiin Pesäpallon Suomen Cupilla.


title: Pesäpallon Maakunta Cup

text: Ennen varsinaisen Cupin alkua maakunnat kohtasivat jo vuonna 1956 Suomen suurkisoissa järjestetyssä turnauksessa. Turnauksen voitti Etelä-Pohjanmaa kukistamalla finaalissa Keski-Suomen 9-2.


title: Hiljainen amerikkalainen (vuoden 1958 elokuva)

text: Hiljainen amerikkalainen () on Joseph L. Mankiewiczin ohjaama yhdysvaltalainen elokuva vuodelta 1958. Se pohjautuu Graham Greenen samannimiseen romaaniin. Se oli ensimmäisiä yhdysvaltalaiselokuvia, joissa viitattiin Vietnamin räjähdysherkkään tilanteeseen.


text: Elokuvassa kirjan idea väljähtyi. Greene suuttui, kun hänen sodanvastainen viestinsä hävitettiin. Hän leimasi elokuvan amerikkalaiseksi propagandaksi ja koki sen suoranaiseksi hyökkäykseksi itseään ja kirjaa vastaan. Mankiewicz omisti elokuvansa Yhdysvaltojen tukemalle Ngô Đình Diệmin etelävietnamilaiselle nukkehallitukselle.


text: Elokuvassa Audie Murphy näyttelee Saigoniin saapuvaa yhdysvaltalaista taloustieteilijää, joka rakastuu Michael Redgraven esittämän brittitoimittaja Thomas Fowlerin naisystävään. Kostoksi Fowler kertoo kommunisteille yhdysvaltalaisten ja kommunismin vastustajien välisistä asekaupoista. Greenen romaani arvostelee Yhdysvaltojen vaikutusta Kaakkois-Aasiassa, mutta elokuvaversion loppu on yhdysvaltalaismyönteisempi.


title: Tigilin piiri

text: Tigilin piiri () on kunnallinen itsehallintoalue Kamtšatkan aluepiirin Korjakian piirikunnassa Venäjällä. Vuonna 1926 perustetun piirin pinta-ala on 63 500 neliökilometriä. Asukkaita on 4 700 henkeä (vuonna 2009, ilman Palanaa).


title: Tigilin piiri

text: Tigilin piiri sijaitsee Kamtšatkan niemimaan luoteisrannalla. Koillisessa se rajoittuu Karagan, idässä Ust-Kamtšatskin, kaakossa Bystrajan ja lounaassa Sobolevon piireihin sekä lännessä Ohotanmereen.


title: Tigilin piiri

text: Piiriin kuuluu 7 kylää (maalaiskuntaa): Hairjuzovo, Kovran, Lesnaja, Sedanka, Tigil, Ust-Hairjuzovo ja Vojampolka. Hallinnollinen keskus on Tigilin kylä. Piirin sisällä sijaitseva Palanan kaupunkimainen taajama muodostaa nykyisin erillisen kaupunkipiirikunnan.


title: Tigilin piiri

text: Neuvostoliiton hajoamisen jälkeen piirin väkiluku on vähentynyt puolella. Pohjoiset alkuperäiskansat korjakit ja itelmeenit muodostavat noin 44 % väestöstä (vuonna 2007).


title: Tigilin piiri

text: Talous perustuu kalastukseen ja kalateollisuuteen. Lisäksi harjoitetaan poronhoitoa, metsästystä ja keräilytaloutta. Piirin taloudellinen tilanne on heikko ja varsinkin alkuperäisväestön elintaso alhainen.


title: Tigilin piiri

text: Paikallislehtenä ilmestyy "Panorama". Tigilissä toimii kotiseutumuseo.


title: Valtapeli (vuoden 1972 elokuva)

text: Valtapeli ("The Candidate") on Michael Ritchien ohjaama yhdysvaltalainen elokuva vuodelta 1972. Elokuva kuvaa satiirin keinoin Robert Redfordin esittämän Bill McKayn senaattorinvaalikampanjaa istuvaa ehdokasta Crocker Jarmonia vastaan. Elokuvan Oscarilla palkitun käsikirjoituksen teki Jeremy Larner, joka aikaisemmin oli toiminut Eugene McCarthyn puheenkirjoittajana tämän pyrkiessä demokraattien presidenttiehdokkaaksi vuoden 1968 vaaleissa.


title: Valtapeli (vuoden 1972 elokuva)

text: "Video-oppaassa" vuodelta 1994 Asko Alanen kuvaa "Valtapeliä" nokkelaksi tarinaksi idealismin kohtalosta amerikkalaisen vaalipelin rattaissa. Hän antaa elokuvalle neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" antaa elokuvalle kolme tähteä neljästä.


title: Middelburg

text: Middelburg on Alankomaissa sijaitseva Zeelandin maakunnan pääkaupunki sekä kunta. Sen pinta-ala on 53,05 km², josta vesialuetta 4,41 km². Kunnan asukasluku oli lokakuun 2009 lopussa 47 914.


title: Middelburg

text: Middelburgin historia kaupunkina ulottuu aina 800-luvulle asti. Kaupunki oli vahvistettu viikinkien hyökkäyksien varalta maavallein. Luostari perustettiin alueelle noin vuonna 1125. Middelburg sai kaupunginoikeudet vuonna 1217.


title: HC Kilppari

text: HC Kilppari on vuonna 2007 perustettu turkulainen maahockeyseura. HC Kilpparin miesten edustusjoukkue pelaa valtakunnallisessa maahockeyn ja sisähockeyn SM-sarjassa. Joukkue pelaa kotiottelunsa maahockeyn SM-sarjassa Parkin kentällä. Sisähockeyn SM-sarjan ottelut pelataan Samppalinnan Palloiluhallissa. HC Kilpparin juniorit pelaavat ja harjoittelevat ympäri vuoden ja osallistuvat Hockeyliiton järjestämiin turnauksiin.


title: HC Kilppari

text: HC Kilppari perustettiin vuonna 2007, kun länsirannikolle muuttaneet entiset ja nykyiset maahockeyn pelaajat kokoontuivat yhteen ja päättivät luoda uuden maahockeytä eteenpäin vievän hockeyseuran. Tämän jälkeen seuran toiminta on laajentunut ja vuonna 2015 aloitettiin junioreille tarkoitetut hockeykerhot Turun seudulla. Turkulaisryhmä on voittanut maahockeyn miesten Suomenmestaruuden viidesti vuosina 2013-2016 ja 2018. HC Kilpparin ensimmäinen miesten Suomen mestaruus sisähockeyssä on kaudelta 2010. Tämän lisäksi HC Kilppari on voittanut sisähockeyn Suomen mestaruuden viidesti peräkkäin vuosina 2014-2018. HC Kilppari on myös hallitseva Hockey5 -pelimuodon Suomenmestari vuodelta 2018. HC Kilppari teki olympiapalloiluhistoriaa vuonna 2018 voittamalla historiallisesti kolmen eri pelimuodon Suomenmestaruuden saman kalenterivuoden aikana (maahockey, sisähockey ja hockey5).


title: HC Kilppari

text: Sisähockeykaudella 2014-2015 turkulaisryhmä kaatoi Kamchian (BUL) EuroHockey -turnauksessa sensaatiomaisesti Armenian, Georgian, Kreikan, Norjan ja Serbian mestarijoukkueet varmistaen sarjanousun Challenge I -tasolle.


title: Ralph Weiland

text: Ralph "Cooney" Weiland (5. marraskuuta 1904, Seaforth, Ontario – 3. heinäkuuta 1985) oli kanadalainen NHL-jääkiekkoilija. Keskushyökkääjänä pelannut Weiland edusti NHL:ssa Boston Bruinsia, Ottawa Senatorsia ja Detroit Red Wingsiä.


title: Hierro

text: Hierro tarkoittaa seuraavia asioita:Ja henkilöitä:


title: Paavo Hietanen

text: Paavo Ilmari Hietanen (20. helmikuuta 1931 Uusikirkko Vpl – 7. heinäkuuta 2017 Järvenpää) oli suomalainen pesäpalloilija.


title: Paavo Hietanen

text: Paavo Hietanen on maailman ensimmäinen pesäpalloilija, joka on voittanut sekä etenijä- että lyöjäkuninkuuden. Kari Kuusiniemi on maailmassa toinen, joka on yltänyt samaan. Paavo Hietanen on kuitenkin maailman ainoa vasenkätinen pesäpalloilija, joka on pystynyt tähän suoritukseen.


title: Paavo Hietanen

text:
"Pave" Hietanen pelasi SM-sarjassa kaikkiaan 14 kautta voittaen vuonna 1962 etenijäkuninkuuden ja 1967 lyöjäkuninkuuden. Pave aloitti pesäpalloilun Lohjalla, josta siirtyi Puna-Mustien ja Sotkamon Jymyn kautta 1961 HoNsU:un, jossa saavutti kahdeksana kautenaan kolmesti SM-pronssia: 1961, 1965 ja 1966. Hietanen oli mukana neljässä liitto-ottelussa, kuudessa Liitto-Lehdistö ja viidessä Itä-Länsi -ottelussa, joissa 1963 valittiin kentän parhaaksi pelaajaksi.
Pelaajauransa jälkeen hän toimi aktiivisesti myös Pesäpalloliiton toiminnassa mm. pelaajavalitsijana Itä-Länsi -otteluihin. Hän toimi myös tuomarikouluttajana sekä valmentajana Virroilla. Parhaana virtolaislähtöisenä pelaajana on edustanut pääsarjatasolla Juha Vartiamäki, jonka valmennuksen tuotoksia Paavo Hietanen on saavuttanut.


title: Paavo Hietanen

text:
Varsinaisen pelaajauransa jälkeen hän pelasi ja valmensi myös Tampereella ja Kuortaneen Kunnossa. Ikämiessarjoissa hän edusti myös Jyväskylän Kiriä että Loimaan Palloilijoita. Pelaajauransa hän lopetti Virtain Urheilijoissa, jossa hän ehti pelaamaan myös poikansa Martin kanssa samassa joukkueessa miesten maakuntasarjassa vuonna 1977.
Vuonna 1982 Hietaselle myönnettiin Pesäpalloliiton kultainen ansiomerkki.


title: Riitta Hämäläinen

text: Riitta Kaarina Hämäläinen (s. 18. kesäkuuta 1946 Helsinki) on entinen suomalainen palloilija.


title: Riitta Hämäläinen

text: Riitta "Snadi" Hämäläinen on menestynyt useissa palloilulajeissa.


title: Auli Liesto

text: Auli Anneli Liesto (s. 8. tammikuuta 1938 Anjala) on entinen suomalainen pesäpalloilija.


title: Auli Liesto

text: Aktiiviaikanaan Liesto voitti Pallo-Tovereissa Suomen mestaruuden vuosina 1958, 1959, 1963, 1964 ja 1966 ja hopeaa 1960. Vuonna 1959 Liesto oli SM-sarjan paras lyöjä ja 1964 ja 1966 paras etenijä. Valittiin vuonna 1964 Itä–Länsi-otteluun.


title: Auli Liesto

text: Liesto on pelannut SM-sarjassa myös kori- ja käsipalloa, jossa voitti sisäpelin hopeaa 1963 ja pronssia 1964 (Karhun Pojat).


title: Auli Liesto

text: Keihäänheitossa Liesto sijoittui vuoden 1963 SM-kisoissa kahdeksanneksi.


title: Gordon Roberts

text: Gordon William "Doc" Roberts (5. syyskuuta 1891 – 1. syyskuuta 1966) oli kanadalainen ammattilaisjääkiekkoilija. Hänen seurojaan olivat Ottawa Senators (alkuperäinen), Montreal Wanderers, Vancouver Millionaires ja Seattle Metropolitans. Hyökkääjänä pelannut Roberts kuului Ottawan 1910 Stanley Cupin voittaneeseen joukkueeseen. Hän lopetti uransa melko varhain valmistuakseen lääkäriksi. Hänet otettiin Hockey Hall of Fameen 1971.


title: Maurizio Mannelli

text: Maurizio Mannelli (1. tammikuuta 1930 Napoli – 24. toukokuuta 2014) oli italialainen vesipalloilija. Hän kuului joukkueeseen, joka sai pronssia vuoden 1952 kesäolympialaisissa Helsingissä.


title: Geminio Ognio

text: Geminio Ognio (13. joulukuuta 1917 Recco – 28. lokakuuta 1990 Rooma) oli italialainen vesipalloilija, joka osallistui kesäolympialaisiin vuosina 1948 Lontoossa ja 1952 Helsingissä. Lontoossa hän kuului kultaa voittaneeseen ja Helsingissä pronssia saaneeseen joukkueeseen.


title: Jaakko Nygård

text: Jaakko Kalevi Nygård (s. 31. elokuuta 1936 Vimpeli) on entinen suomalainen pesäpalloilija.


title: Jaakko Nygård

text: Nygård palkittiin PPL:n kultakellolla vuonna 1963 kauden parhaana pesäpalloilijana. Itä-Länsi edustuksia hänellä on viisi ja PPL-Lehdistö edustuksia kolme. SM-kultaa Jekki voitti 1960 ja 1965 jonka lisäksi hän on voittanut neljä hopeaa ja viisi pronssia sekä Pesäpallon Maakunta Cupin voitto 1964 ja kaksi alle 16-vuotiaiden Suomen mestaruutta. Vuonna 1972 Nygård voitti ikämiesten SM-kultaa.


title: Jaakko Nygård

text: Nygårdin poika, Marko Nygård on myös pääsarjatason pesäpalloilija.


title: Harry Oliver

text: Harold "Pee-Wee" Oliver (26. lokakuuta 1898 – 16. kesäkuuta 1985) oli kanadalainen ammattimainen jääkiekkoilija, jonka pelipaikka oli puolustaja. Hän edusti Boston Bruinsia ja New York Americansia National Hockey Leaguessa. Hän pelasi myös Calgary Tigersissa Western Canada Hockey League -sarjassa. Oliver syntyi Selkirkissä Manitobassa.


title: Harry Oliver

text: Harry Oliver oli Boston Bruinsin kantava voima joukkueen voittaessa Stanley Cupin 1929.


title: László Jeney

text: László Jeney (30. toukokuuta 1923 Cluj-Napoca – 24. huhtikuuta 2006 Budapest) oli unkarilainen vesipalloilija, joka osallistui kesäolympialaisiin vuosina 1948 Lontoossa, 1952 Helsingissä, 1956 Melbournessa ja 1960 Roomassa. Hän kuului kahdesti (1952 ja 1956) kultaa voittaneeseen joukkueeseen; vuonna 1948 hän kuului hopeaa ja vuonna 1960 pronssia saaneeseen joukkueeseen.


title: Pentti Puttonen

text: Pentti Ilmari Puttonen (s. 14. lokakuuta 1934 Jyväskylä) on entinen suomalainen pesäpalloilija.


title: Pentti Puttonen

text: Vuoden 1963 paras etenijä Pentti Puttonen pelasi aktiivisesti 15 vuotta, joista seitsemän SM-sarjassa saavuttaen pronssia 1961 (Hongikon Nuorisoseuran Urheilijat). Osallistui Mestarit-Muu Suomi -otteluun 1963.


title: Károly Szittya

text: Károly Szittya (18. kesäkuuta 1918 Budapest – 9. elokuuta 1983 Szeged) oli unkarilainen vesipalloilija, joka osallistui kesäolympialaisiin vuosina 1948 Lontoossa ja 1952 Helsingissä. Lontoossa hän kuului hopeaa saaneeseen ja Helsingissä kultaa voittaneeseen joukkueeseen.


title: Zaslav

text: Izjaslav () tai Zaslav (, tunnettu myös nimillä Iziaslav, Izyaslav ja Zasław) on historiallisesti merkittävä kaupunki Hmelnytskyin alueen pohjoisosissa Ukrainassa. Kaupunkiin johtaa rautatie.


title: Zaslav

text: Vuonna 2013 asukasluvuksi arvioitiin 17 172 asukasta. Kaupunki on noin 45 857 asukkaan Izjaslavin piirin keskus.


title: Riitta Arolinna

text: Riitta Marjatta Arolinna (o.s. Kyntölä) (5. kesäkuuta 1944 Helsinki – 10. heinäkuuta 2007) oli suomalainen palloilija.


title: Riitta Arolinna

text: Riitta Arolinna eli ”Mösse” voitti pesäpallossa SM-kultaa 1960, 1961 ja 1962, hopeaa 1963 ja 1965 ja osallistui kahteen Itä–Länsi-otteluun.


title: Riitta Arolinna

text: Koripallossa Arolinna edusti Suomea kolmessa kaksoismaaottelussa, voitti tyttöjen SM-kultaa 1960 ja 1962, naisten hopeaa 1964 ja 1966 ja pronssia 1965. Käsipallossa SM-hopeaa hän sai 1962.


title: Riitta Arolinna

text: Arolinnan veljistä Jorma Kyntölä valittiin Suomen parhaaksi pesäpalloilijaksi 1965 ja Timo on pelannut Jokerien ”miniketjussa”.


title: Martina Miceli

text: Martina Miceli (s. 22. lokakuuta 1973 Rooma) on italialainen vesipalloilija. Hän kuului kultaa voittaneeseen joukkueeseen vuoden 2004 kesäolympialaisissa Ateenassa. Vuoden 2008 kesäolympialaisissa Pekingissä hän kuului kuudenneksi sijoittuneeseen joukkueeseen.


title: Ikaalisten Nouseva-Voima

text: Ikaalisten Nouseva-Voima on ikaalilainen suunnistuksen erikoisseura. Urheiluseura perustettiin Ikaalisten Riitialassa vuonna 1914 nimellä Voimistelu- ja Urheiluseura Nouseva Voima. Seura otti vuonna 1974 lajikseen suunnistuksen ja jatkoi Ikaalisten Urheilijoiden suunnistustoimintaa nimellä Ikaalisten Nouseva-Voima.


title: Ikaalisten Nouseva-Voima

text: Seura on keskittynyt alusta alkaen huippusuunnistukseen. Jukolan viestissä ja Tiomilassa Nouski, kuten seuraa kutsutaan, on sijoittunut yhteensä seitsemän kertaa kolmen parhaan joukkoon voittamatta kuitenkaan kertaakaan. Jukolan viestin maratontilastossa seura on sijalla 17.


title: Ikaalisten Nouseva-Voima

text: Seuran urheilijat ovat menestyneet myös yksilötasolla erinomaisesti, mistä osoituksena lukuisat yleisen sarjan Suomen mestaruudet, maajoukkue-edustukset sekä kansainvälisten arvokilpailujen mitalisijat.


title: Ikaalisten Nouseva-Voima

text: Seura on tunnettu myös kilpailun järjestäjänä. Vuonna 1998 Nouski järjesti yhdessä suunnistusseura Kyrös-Rastin kanssa Fin5-suunnistusviikon ja vuonna 2004 Kankaanpään Suunnistajien kanssa Jukolan viestin. Lisäksi seura järjesti vuosina 2008 sekä 2016 Suomen Suunnistusliiton nuorison lajitapahtuman Leimaus-leirin Ikaalisten Kylpylän toimiessa tapahtumakeskuksena.


title: Ikaalisten Nouseva-Voima

text: Seuraa ovat edustaneet muun muassa seuraavat suunnistajat:


title: Paulina Boenisz

text: Paulina Boenisz (s. 28. syyskuuta 1978 Varsova) on nykyaikainen viisiottelija, joka on edustanut Puolaa kesäolympialaisissa vuosina 2000 Sydneyssä, 2004 Ateenassa ja 2008 Pekingissä. Sydneyssä hän sijoittui viidenneksi, Ateenassa kymmenenneksi ja Pekingissä kuudenneksi.


title: Paulina Boenisz

text: Boenisz on saanut mitaleita, myös kultaa sekä Euroopan- että maailmanmestaruuskilpailuissa. Hän on lisäksi kuusinkertainen Puolan-mestari.


title: Imre Nagy (nykyaikainen viisiottelija)

text: Imre Nagy (21. helmikuuta 1933 Monor – 20. lokakuuta 2013) oli unkarilainen nykyaikainen viisiottelija ja olympiavoittaja.


title: Imre Nagy (nykyaikainen viisiottelija)

text: Nagy kilpaili kesäolympialaisissa Roomassa 1960 ja Tokiossa 1964. Roomassa hän sai yksilökilpailussa hopeaa ja voitti joukkuekilpailussa kultaa. Tokiossa hän sijoittui yksilökilpailussa seitsemänneksi ja sai joukkuekilpailussa pronssia.


title: Imre Nagy (nykyaikainen viisiottelija)

text: MM-kilpailuista Nagy saavutti kolme hopeamitalia joukkuekilpailusta. Hän kuoli 80-vuotiaana 20. lokakuuta 2013 sairasteltuaan pitkään.


title: Jarkko Tuomala

text: Jarkko Sakari Tuomala (s. 12. lokakuuta 1961 Kotka) on suomalainen aktiiviuransa lopettanut koripalloilija.


title: Jarkko Tuomala

text: Tuomala pelasi uransa aikana 74 ottelua Suomen koripallomaajoukkueessa ja oli mukana vuoden 1995 EM-kisoissa, joissa hän edusti Suomea kolmessa pelissä.


title: Jarkko Tuomala

text: Tuomala voitti KTP:n paidassa neljä Suomen mestaruutta vuosina 1988–1994. Yhteensä hän pelasi pääsarjassa kaksikymmentä kautta, jolloin runkosarjapelejä hänelle kertyi 623. Tämä oli historian suurin määrä joulukuuhun 2017 saakka kunnes Timo Heinonen ohitti hänet tässä tilastossa.


title: Ferenc Németh

text: Ferenc Németh (s. 4. huhtikuuta 1936 Budapest) on nykyaikainen viisiottelija, joka edusti Unkaria vuoden 1960 kesäolympialaisissa Roomassa. Hän voitti kultamitalit sekä miesten yksilö- että joukkuekilpailussa.


title: Mii

text: Mii on Wiille, Wii U:lle, Nintendo 3DS:lle ja Nintendo Switchille tehtävä virtuaalinen hahmo, jolla voidaan pelata useita eri videopelejä. Usein nettipeleissä pelaajat edustavat itseään Mii-hahmojensa kautta. Miitä voi muokata omalla tyylillään kaikilla alustoilla. Miit tulevat pelattaviksi hahmoiksi "Super Smash Bros.iin".


title: Mii

text: Esimerkiksi seuraavat pelit tukevat Mii-ominaisuutta:


title: Gábor Benedek

text: Gábor Benedek (s. 23. maaliskuuta 1927 Tiszaföldvár) on nykyaikainen viisiottelija, joka edusti Unkaria kesäolympialaisissa vuosina 1952 Helsingissä ja 1956 Melbournessa. Helsingissä hän voitti joukkuekilpailussa kultaa ja sai yksilökilpailussa hopeaa. Melbournessa hän sijoittui yksilökilpailussa kuudenneksi ja joukkuekilpailussa neljänneksi.


title: Gábor Benedek

text: Benedek on vuoden 1953 nykyaikaisen viisiottelun maailmanmestari.


title: Fremont

text: Fremont tai Frémont tarkoittaa ainakin seuraavia asioita:


title: Fremont (Alamedan piirikunta)

text: Fremont on Alamedan piirikunnan suurin kaupunki Kaliforniassa, Yhdysvalloissa. Kaupungin asukasluku oli vuonna 2009 213 000, joka teki siitä koko Yhdysvaltojen 95. suurimman kaupungin. Fremontilla on pinta-alaa 225,6 km². Tästä 27,0 km² on vettä.


title: Viktor Minejev

text: Viktor Aleksandrovitš Minejev (; 19. kesäkuuta 1937 – 22. helmikuuta 2002) oli nykyaikainen viisiottelija, joka edusti Neuvostoliittoa vuoden 1964 kesäolympialaisissa Tokiossa. Hän voitti kultaa joukkuekilpailussa ja sijoittui yksilökilpailussa viidenneksi.


title: Albert Mokejev

text: Albert Andrejevitš Mokejev (; 4. tammikuuta 1936 – 27. helmikuuta 1969) oli nykyaikainen viisiottelija, joka edusti Neuvostoliittoa vuoden 1964 kesäolympialaisissa Tokiossa. Hän voitti kultaa joukkuekilpailussa ja sai lisäksi pronssia yksilökilpailussa.


title: Autopale

text: Autopale on vuonna 1967 perustettu autokauppaa harjoittava yritys. Yrityksen päätoimipaikka on Jyväskylä, mutta autotaloja on myös Jämsässä, Keuruulla ja Äänekoskella. Yhtiö on Nissanin, Chryslerin, Dodgen, Hyundain ja Jeepin valtuutettu jälleenmyyjä Keski-Suomessa. Autopale on Suomen toiseksi pitkäaikaisin Nissan-edustaja ja yksi maan suurimmista merkin kauppiaista. Nykyinen hallituksen puheenjohtaja Pentti Rossi osti yhtiön vuonna 1987. Vuonna 2008 yhtiön liikevaihto oli 17,6 miljoonaa euroa.


title: Jyväskylän Autotarvike

text: Jyväskylän Autotarvike on vuonna 1942 perustettu autokauppaa harjoittava yritys. Yhtiö edustaa Volkswagenia ja Audia, sekä Seatia omistamassaan Ahjoautossa. Tytäryhtiö Savilahden Auto myy Mikkelissä Volkswagenia. Vuoden 2010 alusta lähtien yhtiö alkaa myydä myös Fiatia. Jyväskylän Autotarvike on Suomen vanhin Volkswagen-piirimyyjä. Yhtiön omistaa R.Ruth Oy, joka osti sen vuonna 1963.


title: Puutavarapankko

text: Puutavarapankko on pääosin raakapuunkuljetuksissa käytetty lavarakenne. Pankkoja on oltava vähintään kaksi kappaletta puutavaranippua kohden. Pankon lujuusluokka määräytyy sillä kuljetettavan maksimikuorman mukaisesti.


title: Puutavarapankko

text: Puutavarapankkoja käytetään muun muassa metsäkoneissa, kuorma-autoissa ja junavaunuissa. Kuorma-auton pankkojen lujuus- ja liikenneturvallisuusvaatimukset on määritelty liikenneasetuksella, jonka noudattamista valvoo autokatsastusviranomaiset.


title: Puutavarapankko

text: Pankkoja valmistetaan alumiinista ja teräksestä. Alumiini tuli 1970-luvulla pankkojen vaihtoehtoiseksi materiaaliksi keveytensä vuoksi. Nykyiset "ultralujat" teräkset ovat kuitenkin nopeasti korvaamassa alumiinin käyttöä parempien keveys- ja lujuusominaisuuksiensa ansiosta. Ultralujien kilpailukykyä parantaa lisäksi niiden kehittyneet pintakäsittelymenetelmät.


title: Ansa-auto

text: Ansa-auto () on poliisien tarkoituksella varastettavaksi jätetty auto, jolla halutaan saada autovarkaita kiinni. Autot on varustettu mm. GPS-paikantimilla, kaukolukituksella sekä video- ja ääninauhureilla todistusaineiston saamiseksi.


title: Ansa-auto

text: Ajoneuvot jätetään yleensä varkaiden suosimille alueille niin, että ne on mahdollisimman helppo varastaa. Kun ajoneuvo varastetaan, poliisit antavat sen ajaa sopivaan paikkaan ja sen jälkeen sammuttavat ajoneuvon moottorin ja lukitsevat ovet, jolloin varas ei pääse pakoon. Tämän jälkeen poliisit käyvät pidättämässä varkaan.


title: Ansa-auto

text: Yhdysvaltalaisen truTV:n ohjelmassa "Bait car" (Suomessa "Amerikan ansa-autot") näytetään, miten poliisit nappaavat autovarkaita ansa-autoilla.


title: Marty Barry

text: Martin A. "Goal-a-Game" Barry (8. joulukuuta 1904, St. Gabriel, Quebec – 20. elokuuta 1969) oli kanadalainen jääkiekkoilija. Hyökkääjänä pelannut Barry edusti Montreal Canadiensia, Detroit Red Wingsia ja Boston Bruinsia National Hockey Leaguesa.


title: Marty Barry

text: 1940-luvulla Barry aloitti valmennusuransa Halifax St. Mary's -juniorijoukkueen peräsimessä. Hänen kaudellaan joukkue eteni itäisen Kanadan loppuotteluihin asti häviten niukasti Memorial Cupin 1947.


title: JMZ

text: Lasse Yrjölä, tunnetaan paremmin taiteilijanimellään JMZ, on Porvoossa asuva rap-artisti. Hän kiinnostui räpistä ollessaan 14-vuotias. Tuolloin hänen aiheensa käsittelivät normaaleja jokapäiväisiä asioita.


title: JMZ

text: JMZ:n ensimmäinen virallinen studioalbumi "Gotcha!!!" julkaistiin Edel Recordsin kautta tammikuussa 2008. Samana vuonna JMZ julkaisi "Revolution Dance" EP:n.


title: JMZ

text: JMZ vaikuttaa nykyään myös "Kultainen Nuoruus" -nimisessä yhtyeessä yhdessä Sipulijaskan kanssa. Heiltä ilmestyi "Multainen luovuus" -niminen albumi vuonna 2011.


title: JMZ

text: JMZ esiintyy Hyviksis yhtyeen kanssa ja uutta materiaalia vielä nimeämättömältä albumilta on saatu kuulla keikoilla ainakin biisit: "Monkeys", "King Of The Corners", "Good Times, Relax", "Liberate The Streets (mukana Puppa J)", "Up & Down", "Do Anything" sekä "Stories From The Counter". Levyn ollessa varhaisessa vaiheessa, on mahdoton sanoa, mitkä näistä päätyvät albumille.


title: N.W.A. and the Posse

text: N.W.A. and the Posse on rap-ryhmä N.W.A:n, The Fila Fresh Crew’n ja muutamien muiden artistien vuonna 1987 julkaisema levy. Sen julkaisi levy-yhtiö Macola Records ja siinä esiintyvät rap-ryhmä N.W.A, teksasilainen Fila Fresh Crew sekä muita satunnaisia artisteja kuten entisen C.I.A.-rap-ryhmän jäsenet Sir-Jinx ja Ice Cube. Levy koostuu enimmäkseen kyseisten artistien ja ryhmien aikaisemmista singlejulkaisuista ja muusta tuotannosta, joten sitä voidaan pitää myös kokoelmalevynä.


title: N.W.A. and the Posse

text: 29. syyskuuta 1989 levystä ilmestyi uusintapainos. Uusintapainoksessa The Fila Fresh Crew’n kappale ”Scream” on korvattu N.W.A:n ”A Bitch Iz a Bitch” -kappaleella. Vuonna 1994 levy saavutti Yhdysvalloissa RIAA:n virallisen kultarajan.


title: Kangaskorpi (täsmennyssivu)

text: Kangaskorpi voi viitata johonkin seuraavista:


title: Neil Colville

text: Neil McNeil Colville (4. elokuuta 1914 – 26. joulukuuta 1987) oli kanadalainen ammattilaisjääkiekkoilija. Edmontonissa syntynyt Colville pelasi New York Rangersissä National Hockey League -liigassa yhdessä veljensä Macin kanssa: he saavuttivat muun muassa Stanley Cupin.


title: Fremont (Yolon piirikunta)

text: Fremont on yhteisö Yolon piirikunnassa Kaliforniassa Yhdysvalloissa. Se sijaitsee Sacramento-joen ja Interstate viiden lähellä. Yhteisö sijaitsee 7 metriä merenpinnan yläpuolella.


title: Gotcha!!!

text: Gotcha!!! on suomalaisen rap-artisti JMZ:n alkuvuodesta 2008 julkaisema studioalbumi. Albumin julkaisi Edel Records.


title: Revolution Dance

text: Revolution Dance on suomalaisen rap-artisti JMZ:n joulukuussa 2008 julkaisema EP. EP:stä julkaistiin vain pieni, numeroitu sadan kappaleen painos.


title: Marne-la-Vallée

text: Marne-la-Vallée on uusi kaupunki Pariisin lähellä Ranskassa, Ile-de-Francen maakunnassa, Seine-et-Marnen departementissa. Se koostuu viidestä asutuskeskuksesta, Porte de Paris, Val Maubuée, Torcy, Val de Bussy ja Val d’Europe, sekä Disneyland Paris -lomakeskuksesta. Vuonna 2007 kaupungin väkiluku oli 282 150.


title: Marne-la-Vallée

text: Pääkaupungin läheisyys mahdollisti 1970-luvulla kaupungin nopean kasvun, joka kuitenkin pysähtyi 1990-luvun talouslamaan. Toinen nousu koitti valtavasta turismihankkeesta, Disneyland Paris -lomakeskuksesta ja sen yhteyteen rakennetusta Val d’Europen taajamasta. Muun muassa Nestlé-yhtymän Ranskan pääkonttori sijaitsee Val d’Europessa.


title: Marne-la-Vallée

text: Useimmat kaupungin taajamista sijaitsevat RER A4-junalinjan varrella. Ranskan merkittävin TGV-risteysasema sijaitsee Marne-la-Valléessa, josta on päivittäiset yhteyden muun muassa Lontooseen, Brysseliin ja Strasbourgiin.


title: Gotcha

text: Gotcha voi tarkoittaa:Gotcha! voi tarkoittaa seuraavia:


title: Palonurmi

text: Palonurmi on kylä entisessä Nilsiän kaupungissa, joka kuuluu nykyään Kuopioon. Palonurmi sijaitsee Kuopion Pohjoisosassa Syvärinjärven rannalla, lähellä Rautavaaran kuntaa.


title: Palonurmi

text: Palonurmessa on vuonna 1895 perustettu kolmen opettajan kyläkoulu. Koulurakennuksessa sijaitsee myös ryhmäperhepäivähoito sekä esikoulu. Koulu on remontoitu ja uusittu vuosien varrella moneen kertaan. Koulun oppilasmäärä vaihtelee viidenkymmenen molemmin puolin. Lisäksi Palonurmessa on nuorisoseurantalo ja kierrätyspiste. Kylän kauppa lopetti toimintansa vuonna 2011, mutta uusi kauppa avasi ovensa jo samana vuonna. Vuonna 2013 kauppa vaihtoi omistajaa. Nykyään kauppa toimii nimellä Palonurmen kyläkauppa.


title: Myristisiini

text: Myristisiini on fenyylipropeeneihin kuuluva huumaava aine, joka voi olla suurina annoksina myrkyllistä. Muskottipähkinät sisältävät myristisiiniä. Myristisiini toimii elimistössä antikolinergina, ja se luokitellaan hulluruohon (tropaanialkaloidit) tavoin deliriantiksi.


title: Myristisiini

text: Myristisiinin on kuvailtu vaikuttavan samalla tavoin kuin kannabis, mutta useimmat sitä käyttäneet kuvaavat vaikutuksia kannabiksesta poiketen epämiellyttäviksi. Se ei liukene veteen, mutta liukenee etanoliin ja asetoniin.


title: Myristisiini

text: Myrkytystapauksissa, joissa henkilö on nauttinut suuren määrän muskottipähkinää, on raportoitu hänen olevan "innostunut" ja sekavassa tilassa. Myrkytyksen oireita ovat myös päänsärky, tinnitus, väsymys, sekavuus, suun kuivuminen, punaiset silmät ja muistikatkokset. Myristisiinillä on myös hallusinogeenisia vaikutuksia, joita ovat esimerkiksi lievä euforian tunne, näkökentän sumentuminen ja paranoidiset ajatukset. Muskottipähkinän nauttimisesta voi kulua useita tunteja ennen vaikutusten alkamista. Edellä mainittujen vaikutusten ja sivuvaikutusten on kuvattu kestävän useita päiviä.


title: Myristisiini

text: Raa'an muskottipähkinän sisältämä öljy sisältää 5-15% hallusinogeenisia kemikaaleja. Erään tutkimuksen mukaan 20 grammaa muskottipähkinää sisälsi 210 mg myristisiiniä, 70 mg elemisiiniä ja 39 mg safrolia.


title: Myristisiini

text: Vuonna 1963 Alexander Shulgin spekuloi että myristisiinistä voidaan jalostaa MMDA:ta, joka on psykoaktiivinen kemikaali joka on sukua MDA:lle.


title: Myristisiini

text: Kun myristisiiniä lämmitetään kaliumhydroksidin ja etanolin kanssa, alkoholi tislataan pois ja näin muodostuu isomyristisiiniä.


title: M198

text: M198 voi viitata seuraaviin asioihin:


title: M198 haupitsi

text: M198 -haupitsi on yhdysvaltalaisvalmisteinen 155 mm kenttähaupitsi, jonka putkipituus on 39 kaliiperia. Tykki on suunniteltu pääsääntöisesti Yhdysvaltojen maavoimien ja merijalkaväen käyttöön. Ase on suhteellisen kevyt ja sitä voidaan liikutella joko kuorma-autolla vetämällä tai ilmakuljetteisesti CH-53E Super Stallion tai CH-47 Chinook helikopterilla. Haupitsia käyttää yhdeksänhenkinen miehistö ja sen maksimitulinopeus on neljä laukausta minuutissa. M198:llä voi ampua sirpalekranaatteja, rakettiavusteisia sirpalekranaatteja, kuorma-ammuksia sekä eräitä erikoisammuksia, kuten GPS-ohjattuja M982 Excalibur -ammuksia.


title: M198 haupitsi

text: M198 on ollut Yhdysvaltojen ja usean muuan armeijan palvelukäytössä vuodesta 1979 lähtien. Sen korvaamisesta Yhdysvaltojen armeijan maajoukkojen aseistuksena on tehty päätös. M198 tullaan korvaamaan BAE Systemsin valmistamalla M777 haupitsilla.


title: Interstate 80

text: Interstate 80 (l-80) on Yhdysvaltojen toiseksi pisin Interstate-valtatie heti Interstate 90:n jälkeen. Tie avattiin vuonna 1956 ja sen nykyinen pituus on 2 899,54 mailia (n. 4 670 km). Tie erkanee lännessä San Franciscon US 101 -tieltä ja liittyy idässä Teaneckissä New Jerseyssä Interstate 95 -tiehen.


title: Interstate 80

text: Interstate 80 muodostaa yhdessä Interstate 280:n kanssa kehätien Quad Citiesiin. Lisäksi se muodostaa Interstate 35:n, U.S. Route 65:n ja Iowa Highway 5:n kanssa kehätien Des Moinesin ympärille.


title: Interstate 238

text: Interstate 238 (I-238) on Interstate Highway System -järjestelmään kuuluva valtatie Kaliforniassa Yhdysvalloissa. Interstate 238 on vain 3,589 kilometriä pitkä. Se avattiin vuonna 1983. Tie päättyy etelässä San Lorenzon kaupungissa Interstate 580 -tiehen ja pohjoisessa Haywardissa Interstate 880 -tiehen. Tie kulkee lähinnä Oaklandin alueella.


title: Interstate 238

text: Muista kolminumeroisista yhdysteistä (auxiliary routes) poiketen Interstate 238:n numerointi ei seuraa Interstate Highway Systemin numerointistandardia, koska ei ole olemassa Interstate-tietä numero 38.


title: Zofia Szczęśniewska

text: Zofia Antonina Szczęśniewska-Bryszewska (31. elokuuta 1943 Varsova – 2. joulukuuta 1978 Varsova) oli puolalainen lentopalloilija. Hän kilpaili kesäolympialaisissa vuosina 1964 Tokiossa ja 1968 Méxicossa. Molemmilla kerroilla hän kuului pronssia saaneeseen joukkueeseen.


title: Yhdysvaltain vuoden 2010 väestönlaskenta

text: Yhdysvaltojen vuoden 2010 väestönlaskenta on Yhdysvalloissa viimeisimpänä toteutettu, valtion 23. väestönlaskenta. Väestönlaskenta on järjestetty kymmenen vuoden välein vuodesta 1790 alkaen.


text: Vuoden 2010 väestönlaskenta vaikuttaa siihen, kuinka monta paikkaa kukin osavaltio saa seuraavissa vaaleissa. Yhdysvaltain väestönlaskentavirasto arvioi vuonna 2004, että väestönlaskennan kulut nousevat yli 11 miljardiin dollariin Yhdysvaltain dollariin.


text: Väestönlaskentavirasto palkkasi laskentaa varten 48 000 osa-aikaista työntekijää Wisconsinin osavaltioon. Tämä lisäsi huomattavasti yhdysvaltalaisten työpaikkoja, joskin noin 15 miljoonaa yhdysvaltalaista on edelleen työttömänä.


text: Väestönlaskennan mukaan Yhdysvalloissa oli vuonna 2010 308 645 588 asukasta eli 9,7 prosenttia enemmän kuin vuonna 2000.


title: Masayuki Minami

text: Masayuki Minami (; 8. heinäkuuta 1941 Fukuoka – 7. huhtikuuta 2000 Fukuoka) oli japanilainen lentopalloilija. Hän osallistui kesäolympialaisiin vuosina 1964 Tokiossa, 1968 Méxicossa ja 1972 Münchenissä. Tokiossa hän kuului pronssia ja Méxicossa hopeaa saaneeseen joukkueeseen. Münchenissä hän kuului miesten lentopallon kultaa voittaneeseen joukkueeseen.


title: Kopijyvä

text: Kopijyvä oli digitaalisia painopalveluja tarjonnut yritys, joka oli alku nykyiselle Grano Groupille. Sen perusti Kauko Sorjonen. Vuonna 2008 yhtiön omistajaksi tuli Panostaja Oyj. Aiemmat omistajat olivat Kauko Sorjosen säätiö 60 prosentilla, yhtiön toimitusjohtaja Heimo Viinanen 25 prosentilla sekä Kauko Sorjonen 15 prosentilla. Yhtiön toimipaikat sijaitsevat Jyväskylän lisäksi Espoossa, Mikkelissä, Kuopiossa, Joensuussa, Kouvolassa,Varkaudessa, Tampereella ja Hämeenlinnassa. Vuonna 2009 yhtiölle valmistuivat uudet 1 800 neliömetrin tilat Jyväskylän Savelaan, jonne sijoittuvat kaikki Jyväskylässä työskentelevät 45 työntekijää. Aiemmat, arkkitehti Olavi Norosen suunnittelemat 1980-luvulla valmistuneet tilat sijaitsivat Viitaniemessä. Kiinteistön omistaa nykyisin Kauko Sorjosen säätiö.


title: Kopijyvä

text: Vuonna 2014 Kopijyvä fuusioitui DMP Digitalin kanssa 450 hengen yritykseksi, jonka nimi oli aluksi Digiprint Finland Group Oy. Siitä on monin yritysostoin kasvanut nykyinen Grano.


title: Bremer

text: Bremer on sukunimi, joka on seuraavilla tunnetuilla henkilöillä:


title: Interstate 580 (Kalifornia)

text: Interstate 580 (I-580) on Interstate Highway Systemiin kuuluva valtatie pohjoisessa Kaliforniassa Yhdysvalloissa. Se avattiin ensimmäisen kerran vuonna 1947. Tie erkanee lännestä US 101 -tieltä ja liittyy idässä Interstate 5 -tiehen. Tien pituus on 75,63 mi (n. 122 km).


title: Interstate 580 (Kalifornia)

text: Useita tien eri osuuksia on myös nimetty, kuten kenraali Douglas MacArthurin mukaan nimetty "MacArthur Freeway", "John T. Knox Freeway", San Franciscon lahtea kiertävä "Eastshore Freeway", "Arthur H. Breed Jr. Freeway" ja "William Elton ”Brownie” Brown Freeway".


title: Saint-Jean-sur-Richelieu

text: Saint-Jean-sur-Richelieu () on 87 492 asukkaan (2006) kaupunki Québecin provinssissa Kanadassa. Kaupunki sijaitsee noin 50 kilometriä kaakkoon Montréalista, Champlainjärven pohjoispäässä, Richelieujoen länsirannalla.


title: Saint-Jean-sur-Richelieu

text: Nykyinen Saint-Jean-sur-Richelieu sai alkunsa, kun ranskalainen "Carignan-Salières"-rykmentti rakensi entisen Saint-Lucin kunnan alueelle vuonna 1665 linnoituksen ja Saint-Jean-sur-Richelieun alueelle toisen linnoituksen vuosina 1666–1667 nimeltä "Fort Saint-Jean". Linnoitukset toimivat alueen tärkeinä tukikohtina ja etenkin Amerikan vallankumouksen aikana, jolloin taistelijat pakenivat brittien hallitsemilta alueilta Uuteen-Ranskaan.


title: Saint-Jean-sur-Richelieu

text: Alueen ensimmäiset eurooppalaiset siirtolaiset rakensivat tilansa linnoitusten välittömään läheisyyteen. Asutus laajeni uusien siirtolaisten muuttaessa alueelle. Vuonna 1763 joukko karkoitettuja acadialaisia muutti entisen L’Acadien kunnan alueelle, jonne he perustivat oman yhdyskuntansa. Tosin yhdyskunta kantoi vuosien saatossa useita nimiä, kuten "Petite Cadie", "Blairfindie", ja lopulta "L’Acadie".


title: Saint-Jean-sur-Richelieu

text: Vuonna 1836 valmistui rautatie La Prairien kaupungista yhdistäen alueen muualla Québeciin. Chamblyn kanava avattiin liikenteelle 1843, ja se mahdollisti laivaliikenteen Richelieun koskien ohitse. Tätä ennen vesiliikenne kaupunkiin ei ollut mahdollista.


title: Saint-Jean-sur-Richelieu

text: 24. tammikuuta 2001 Saint-Jean-sur-Richelieun, Ibervillen ja Saint-Lucin kaupungit sekä L’Acadien ja Saint-Athanasen kunnat yhdistettiin uudeksi "Saint-Jean-sur-Richelieun" kaupungiksi.


title: Interstate 680 (Kalifornia)

text: Interstate 680 (I-680) on Interstate Highway Systemiin kuuluva valtatie pohjois-Kaliforniassa Yhdysvalloissa. Tie alkaa etelästä Interstate 280 -tieltä ja liittyy pohjoisessa Interstate 80 -tiehen. Interstate 680 ja Interstate 280 muodostavat yhdessä osittaisen San Franciscon lahden ympäristöä kiertävän kehätien.


title: Interstate 680 (Kalifornia)

text: Osavaltion valtatie avattiin 1933; Interstate-osuus 1955. Tien pituus on 70,52 mi (113 km). Tien vuosittainen liikennemäärä on keskimäärin 150 000-250 000 ajoneuvoa vuorokaudessa.


title: Rose Canyon Lake

text: Rose Canyon Lake on järvi noin 48 kilometrin päässä Tucsonista Arizonassa, Yhdysvalloissa. Järven keskisyvyys on 13 metriä.


title: Rose Canyon Lake

text: Rose Canyon Lake


title: Amchitka

text: Amchitka on Yhdysvalloille kuuluva saari Ratsaarilla Aleuteilla. Se on noin 68 km pitkä ja 3-6 km leveä ja se sijaitsee hyvin maanjäristysherkällä alueella. Saari on entinen ydinkoealue.


title: Amchitka

text: Amchitka on alun perin aleuttien asuttama, mutta se ei ole ollut vakitusesti asuttu vuoden 1832 jälkeen. Toisessa maailmansodassa se oli Yhdysvaltojen lentotukikohta.


title: Amchitka

text: Amchitkalla on tehty kolme ydinkoetta vuosina 1965, 1969 ja 1971. Näistä viimeinen oli suurin koskaan Yhdysvalloissa tehty maanalainen ydinkoe, noin 5 megatonnia. Juuri tämän ydinkokeen vastaisesta protestiliikkeestä syntyi ympäristöjärjestö Greenpeace.


title: Amchitka

text: Amchitkan ydinkokeet ja Greenpeacen synty


title: Marie Belloc Lowndes

text: Marie Belloc Lowndes (5. elokuuta 1868 Marylebone, Lontoo – 14. marraskuuta 1947 Hampshire) oli englantilainen kirjailija. Hänen teoksiinsa kuuluu muun muassa "The Lodger", jonka pohjalta Alfred Hitchcock teki elokuvan "Vuokralainen" (1926). Lowndesin veli oli kirjailija ja poliitikko Hilaire Belloc ja isänpuoleinen isoisä Joseph Priestley.


title: Rekijoki (joki)

text: Rekijoki on Uskelanjoen sivujoki Somerolla ja Salossa Varsinais-Suomessa.


title: Rekijoki (joki)

text: Yhdessä Somerolta alkunsa saavan Terttilänjoen ja Kiikalasta Salossa alkunsa saavan Hitolanjoen kanssa Rekijoki on yksi Uskelanjoen kolmesta latvahaarasta, jotka yhtyvät Perttelin Haalin kartanon luona Salossa entisellä Kiikalan ja Perttelin rajalla ja muodostavat siitä eteenpäin Uskelanjoen.


title: Rekijoki (joki)

text: Rekijoki saa alkunsa Someron Reksuosta ja virtaa sieltä enimmillään jopa 25 metriä syvissä, monihaaraisissa, ympäröivään savitasankoon uurtuneissa rotkolaaksoissa Someron Kerkolan, Syvänojan, Häntälän ja Talvisillan kylien kautta entisen Kiikalan kunnan alueelle, missä se jatkaa kulkuaan Hirvelän, Kärkelän ja Revän kylien takamailla kunnes yhtyy Terttilänjoen kanssa Uskelanjoeksi Perttelin Haalin ja Kiikalan Rekijoen kylien rajalla lähellä Haalin kartanoa. Muutamaa sataa metriä alempana Uskelanjokeen yhtyy vielä etelästä Hitolanjoki.


title: Rekijoki (joki)

text: Keskijuoksullaan joki seuraa jonkin matkaa luode–kaakko-suuntaista kallioperän murrosta. Syvyyssuunnassa joen kulun määräävät moreenin tai kallioperän muodostamat kynnykset, joista korkein on kalliokynnys Myllärinkoskella Someron Häntälässä. Lonkonojalta Häntälännummelle jokea noudattelee katkonainen harjujakso. Kuten koko Uskelanjoen laaksossa Rekijokilaaksolle ovat tyypillisiä maanvyörymät.


title: Rekijoki (joki)

text: Salon puolella Kiikalassa Rekijokeen laskee lännestä Pikkujoki–Ruokkijoki, joka saa alkunsa Kuusjoen Kanungin kylän takamailta ja virtaa Kiikalan Kärkelän ja Hirvelän kylien alueella. Idästä Rekijokeen laskevat Salon puolella Kiikalassa Lonkonoja–Sianoja ja Nikkalanoja–Poikoja, jotka molemmat saavat alkunsa Someron Lautelan ja Terttilän kylien takamailta ja laskevat Rekijokeen Kiikalan Hirvelässä.


title: Rekijoki (joki)

text: Someron puolella Rekijoen sivuhaaroja ovat alajuoksulta päin lueteltuna Ruopoja–Pienoja, joka saa alkunsa Someron Talvisillan kylästä, sekä Someron Häntälän ja Talvisillan kylien rajajokena virtaava Häntälänjoki, jonka latvahaarat ulottuvat Someron Härkälän, Saarentaan ja Kimalan kyliin.


title: Rekijoki (joki)

text: Someron Häntälän kylän yläpuolella joen latvat muodostuvat useasta haarasta. Näitä ovat Joenperänoja Someron Kerkolan kylässä, Mahloja–Piispunoja Someron Syvänojan ja Kerkolan kylissä sekä Simpanlähteenoja–Joranoja Someron Syvänojan ja Jurvalan kylissä. Nämä kaikki saavat alkunsa Reksuosta Someron ja Kosken rajalla.


title: Rekijoki (joki)

text: Luonnonympäristöltään joen varret ovat merkittäviä perinnebiotooppeja, kun jokilaakson jyrkissä rinteissä, joita laiduntaminen on pitänyt avoimina niittyinä, hakamaina ja lehtomaisina metsälaitumina, on säilynyt lehtojen ja niittyjen kasvilajeja sekä muinaistulokaskasveja. Rekijokilaakso Somerolla ja Salossa on tämän takia määritelty valtakunnallisesti arvokkaaksi perinnemaisemaksi ja se on myös osa Natura 2000 -ohjelmaa. Somerolla Rekijoen latvahaarojen rotkolaaksot tunnetaan alueen suurimman kylän mukaan nimellä Häntälän notkot ja alueen perinnemaisemiin on mahdollista tutustua Häntälän kylätalolta alkavalla luontopolulla. Arvokkaita perinnebiotooppeja on Rekijokilaakson Natura-alueella kuitenkin myös Salon puolella Kiikalassa ja Perttelissä.


title: Rekijoki (joki)

text: Vedenlaadultaan Rekijoki on välttävä, johtuen lähinnä pellon suuresta osuudesta sen valuma-alueella. Rekijoen valuma-alueella pellon osuus on yli 50 prosenttia maapinta-alasta. Järviä Rekijoen 151,92 neliökilometrin suuruisella valuma-alueella ei ole lainkaan.


title: Rekijoki (joki)

text: Elokuussa 2015 Rekijokeen pääsi noin 200 kuutiometriä lietelantaa somerolaisen lehmätilan lietelantasäiliöstä joen latvoilla Someron Kerkolan ja Häntälän välisellä jokiosuudella.


title: Rekijoki (joki)

text: Kiikalassa Rekijoen ylittää yhdystie 2405 ja Somerolla kantatie 52. Aivan jokisuussa, Perttelin Haalilla joen ylittää historialliseen Hiidentiehen kuuluva paikallistietasoinen yhdystie Rekijoentie. Joen latvahaaroja Somerolla ylittävät useat paikallistietasoiset yhdystiet ja muutamat yksityistiet.


title: Joulun kellot

text: Joulun kellot on suomalainen joululaulu. Helmi Auvinen kirjoitti runon "Joulunkellot" syksyllä 1897, ja se julkaistiin Lasten Kuvalehden joulunumerossa 1899. Armas Maasalo sävelsi runon pohjalta joululaulun kesällä 1914. Sävellys julkaistiin Joulusanoma lapsille -lehdessä samana vuonna.


title: Joulun kellot

text: Savonlinnan seurakunnan johtavan kanttorin Minna Raassinan aktiivisuuden ansiosta laulun puuttuneet säkeistöt lisättiin Kauneimmat joululaulut -kokoelmaan vuonna 2017. Raassina oli lukenut Helmi Auvisen alkuperäistä runokirjaa, jossa Joulun kellot -runo on esitetty kokonaisena, kuusisäkeistöisenä. Edes Raassinna ei tiennyt, että laulun tavanomaisesta esitystavasta puuttuu säkeistöjä. Hän kysyi ensin Auvisen perikuntaan lupaa ja otti sitten yhteyttä Suomen lähetysseuraan, joka tekee jouluksi Kauneimmat joululaulut -koosteen.


title: On hanget korkeat, nietokset

text: ”On hanget korkeat, nietokset” on suomalainen joululaulu. Vilkku Joukahaisen kirjoittama runo julkaistiin ensimmäisen kerran Joulupukki-lehdessä 1901. Jean Sibelius sävelsi runon pohjalta joululaulun. Laululla oli erikoisasema Sibeliuksen kotona Ainolassa: perheen joulunvietto alkoi säveltäjän soittaessa kappaleen flyygelillä.


title: On hanget korkeat, nietokset

text:
Vilkku Joukahainen kirjoitti runon opiskellessaan Sortavalan seminaarissa. Sitä ei ole julkaistu missään hänen runokokoelmassaan, eikä tiedetä, miten se päätyi Jean Sibeliuksen käsiin.
Jean Sibeliuksen sävellysluettelossa opusnumerolla 1 on viisi joululaulua, joista "On hanget korkeat nietokset" on numerolla 5. Muut laulut ovat "Joulupukki kolkuttaa" (nro 1), "Jo on joulu täällä" (nro 2), "Jo joutuu ilta" (nro 3) ja "En etsi valtaa loistoa" (nro 4). Laulut on sävelletty vuosien 1895 ja 1913 välisenä aikana.


title: Luettelo Aura Basketissa pelanneista koripalloilijoista

text:
__notoc__
Tämä on luettelo Aura Basketissa pelanneista koripalloilijoista.


title: Häntälän notkot

text: Häntälän notkot ovat perinnebiotooppialue Häntälän, Talvisillan, Syvänojan ja Kerkolan kylissä Uskelanjoen sivujoen Rekijoen latvoilla Somerolla Varsinais-Suomessa. Alueella kulkee Häntälän kylätalolta alkava luontopolku, jossa sen perinnemaisemiin on mahdollista tutustua. Notkot ovat osa laajempaa Rekijokilaakson Natura 2000 -aluetta, joka jatkuu myös Salon puolelle Kiikalaan ja Pertteliin.


title: Häntälän notkot

text: Alueen uhanalaisia kasveja ovat muun muassa vienansara, haapariippusammal, tulvasammal, ojaäimäsammal ja haavanhyytelöjäkälä. Harvinaisista kasveista alueella esiintyvät muun muassa sikojuuri, sormikesijäkälä ja silomunuaisjäkälä. Hyönteislajistoon kuuluvat muun muassa Manner-Suomessa harvinainen pikkuapollo (muoto "Parnassius mnemosyne f. perkele") ja isolaakasittiäinen.


title: Häntälän notkot

text: Lehtolajeista alueella tavataan hyvin runsaina muun muassa keltavuokkoa, kevätesikkoa, isokäenrieskaa, mukulaleinikkiä ja pikkuapollon ravintokasvia pystykiurunkannusta. Niittylajeja ovat muun muassa kullero ja mesiangervo, ja kulttuuritulokkaita muun muassa sikoangervo, nurmilaukka ja hoikkaängelmä, joiden tiedetään liittyvän läheisesti rautakautiseen asutukseen, vaikka kasvillisuuden lisäksi Häntälästä ei olekaan toistaiseksi löytynyt muita merkkejä rautakautisesta asutuksesta.


title: Häntälän notkot

text: Someron Häntälän kylässä on noin kolmen kilometrin mittainen Häntälän notkojen luontopolku, joka kulkee notkojen maisemissa. Luontopolku seurailee Rekijoen uomaa. Notkot ovat Rekijoen jääkauden jälkeen uurtamia laaksoja, joissa on yhä edelleen laidunnuksen ansiosta erittäin laaja kasvi- ja eläinkanta.


title: Häntälän notkot

text: Polun varrella voi tutustua notkojen maisemiin, maanvyöryrinteisiin ja kasvi- sekä eläinlajistoon. Polun varrella on laavu. Reitin puolivälissä on mahdollisuus poiketa erilliselle kilometrin mittaiselle metsäiselle Peuranpolulle, joka on luonteeltaan erilainen kuin avoin notkojen luontopolku.


title: Häntälän notkot

text: Luontopolku on avoinna toukokuun alusta lokakuun puoleen väliin. Reitti alkaa Häntälän kyläkeskukselta, jossa on pysäköintimahdollisuus. Lisäksi keskuksella on kyläläisten ylläpitämä kioski ja kahvila. Ryhmät voivat tiedustella opastuksia tai muuta erityisohjelmaa. Notkojen luontopolku kulkee alueella, jossa edelleen laidunnetaan. Siksi sinne ei voi mennä koirien kanssa, jos siellä on karjaa. Peuranpolulle voi mennä myös koirien kanssa.


title: Ruostevatsamuura

text: Ruostevatsamuura ("Drymophila ferruginea") on puumuuriin kuuluva varpuslintu. Laji kuuluu Brasilian itärannikon kotoperäisiin lajeihin.


title: Ruostevatsamuura

text: Kooltaan ruostevatsamuura on noin 14 cm. Koiraan päälaki ja sivut ovat väritykseltään mustat ja silmäkulmajuovat ovat valkoiset. Selkä on väritykseltään ruskea sekä musta ja yläperä kastanjanruskea. Pitkähkö pyrstö on musta ja höyhenten kärjet ovat valkoiset. Mustissa siivissä on kaksi leveää valkoista juovaa. Vatsastaan ruostevatsamuurakoiras on punaruskea. Naaras muistuttaa ulkonäöltään koirasta, mutta on päälaeltaan harmaa ja väritys on muutenkin hieman koirasta vaaleampi. Ruostevatsamuura muistuttaa ulkonäöltään bambumuuraa ("Drymophila rubricollis"), joka on väriltään hieman ruostevatsamuuraa vaaleampi.


title: Ruostevatsamuura

text: Ruostevatsamuuraa tavataan Brasilian itärannikolla Bahian osavaltion kaakkoisosista Santa Catarinan osavaltion itäosiin. Lajin elinympäristöä ovat kosteat metsät, joissa kasvaa erityisesti bambuja.


title: Ruostevatsamuura

text: Ruostevatsamuurat liikkuvat yleensä pareittain tai liittyneenä sekaparviin muiden metsän pohjakerroksen lintujen kanssa. Ruostevatsamuurat ovat yleensä suhteellisen helposti tarkkailtavia lintuja.


title: Adelina Stehle

text: Adelina Stehle (30. kesäkuuta 1860 Graz – 24. joulukuuta 1945 Milano) oli itävaltalaissyntyinen oopperalaulaja, äänialaltaan sopraano. Hän oli muun muassa ensimmäinen Nannetta Verdin "Falstaffissa". Vuonna 1892 hän tulkitsi Neddan roolin "Pajatson" kantaesityksessä. Hän esiintyi myös "La Wallyn", "Guglielmo Ratcliffin" ja "Silvanon" kantaesityksissä.


title: Adelina Stehle

text: Stehle opiskeli Milanossa, debytoi Aminan roolissa Bronissa 1881 ja pääsi La Scalaan vuonna 1890. Lisäksi hän lauloi muun muassa Etelä-Amerikassa ja Ranskassa. Hän teki kaksi levytystä. Hänen oppilaidensa joukossa oli Giannina Arangi-Lombardi.


title: Mia Huhta

text: Mia Huhta on suomalainen sopraano. Hän opiskeli Keski-Pohjanmaan konservatoriossa, Utrechtin musiikkikorkeakoulussa ja Sibelius-Akatemiassa. Häntä opettivat Sirkka Haavisto, Udo Reinemann ja Marjut Hannula. Hänen ensikonserttinsa oli vuonna 2002.


title: Mia Huhta

text: Huhta on vieraillut useiden orkesterien solistina sekä Suomessa että Suomen ulkopuolella. Hän on osallistunut eri kilpailuihin ja saanut esimerkiksi erikoispalkinnot Lappeenrannan valtakunnallisissa laulukilpailuissa vuosina 1996 ja 1999.


title: Mia Huhta

text: Huhdan ohjelmistoon kuuluu teoksia barokkimusiikista tämän päivän teoksiin. Hän on levyttänyt Einojuhani Rautavaaran, Aarre Merikannon ("Juha"), Eino Tambergin ja Mikko Heiniön ("Riddaren och draken") teoksia.


title: Terttilänjoki

text: Terttilänjoki (alajuoksullaan Kiikalassa myös "Hirvelänjoki", yläjuoksullaan Somerolla myös "kaskistonjoki" tai "Isojoki") on Uskelanjoen sivujoki joki Salossa ja Somerolla Varsinais-Suomessa.


title: Terttilänjoki

text: Yhdessä niin ikään Somerolta alkunsa saavan Rekijoen ja Kiikalasta Salossa alkunsa saavan Hitolanjoen kanssa Terttilänjoki on yksi Uskelanjoen kolmesta latvahaarasta, jotka yhtyvät Haalin kartanon luona Perttelin Haalilla. Tästä alaspäin joen nimenä on Uskelanjoki.


title: Terttilänjoki

text: Terttilänjoki saa alkunsa Somerniemellä Somerolla sijaitsevasta Halkjärvestä, joka on Uskelanjoen vesistöalueen suurin järvi. Täältä se virtaa kaakko–luode-suuntaista kallioperän murrosta seuraten luoteeseen Somerniemen Kaskiston kylän alueella ensin Isojoen ja sitten Kaskistonjoen nimellä kunnes Someron Uudessa-Kaskistossa joki kääntyy lounaaseen seuraamaan toista, koillis-lounas-suuntaista kallioperän murrosta ja virtaa sen jälkeen Terttilänjoen nimellä Someron Terttilän ja Lautelan kylien ja Kiikalan Hirvelän, Kärkelän, Rekijoen ja Revän kylien sivuitse. Perttelin Haalin ja Kiikalan Rekijoen kylien rajalla Perttelin Haalin kartanon luona joki yhtyy Uskelanjoeksi yhdessä pohjoisesta laskevan Rekijoen kanssa. Muutamaa sataa metriä alempana Uskelanjokeen yhtyy vielä etelästä Hitolanjoki. Tästä Terttilänjoen laakson muodostanut kallioperän murros jatkuu Uskelanjoen laaksona ja sittemmin Halikonlahtena aina Kemiön Lappdalsfjärdeniin.


title: Terttilänjoki

text: Veden laatu Terttilänjoessa on lähes koko matkaltaan huono, ja varsinkin latvaosissa ravinnepitoisuudet ja ulosteperäisten bakteerien määrät ovat korkeat, koska Terttilänjoen sivujokeen Mustjokeen Somerolla lasketaan Someron keskustaajaman puhdistetut jätevedet. Tämän ohella myös peltoalueiden ympäröimä, matala ja 1930-luvulla laskettu Halkjärvi on pahoin rehevöitynyt ja vedenlaadultaan heikko. Joen 120,83 km² suuruisen valuma-alueen järvisyys on 2,54 % ja peltoa on valuma-alueen pinta-alasta noin 30 %.


title: Terttilänjoki

text: Someron Terttilässä joessa on Luukkalankoski, jossa on 1800-luvulla toiminut Terttilän paperitehdas.


title: Terttilänjoki

text: Halkjärven luusuassa joen niskalla on pohjapato.


title: Terttilänjoki

text:
Lautelan kylän halki kiemurtaa joki. Kun olin poikanen, vesi oli vielä kirkasta ja kalat viihtyivät. Kaloja oli monenlaisia, ihan syötäväksi kelpaavia. Olin usein joella onkimassa ja omatekoinen katiska oli keväisin aina joessa. Ei ole kalavale; saalista tuli välillä hyvin. Kerran katiskassa oli julma otus, hirvitti kamalasti ja piti kantaa pyydys kotiin asti. Ei arvannut kalamies kolme kiloista matikkaa ottaa itse käteen. Isän kanssa saatiin se hengiltä ja pataan. Toinen iso saalis oli neljä isoa haukea samassa katiskassa.
Joki mutkittelee Lautelan kylän kohdalla. Reilu kolme kilometriä on koska ja joen mutkia, myllypatoja eli tammia niitä kylällä nimitettiin ennen vanhaan.


title: Terttilänjoki

text: Joskus 1900 paikkeilla joki pyöritti neljää myllyä:


title: Terttilänjoki

text:
1930-luvulla joella oli tuottoa. Kylän alueella toimi vesimyllyjä. Neljä myllyä jauhoi jyvät ja puoleen kylään tuli sähkö Piekkalan Santerin laittamasta generaattorista. Piekkalan mylly oli Hirvelän rajalla. Jokisen Franssin mylly oli seuraava. Heljälän Jussin mylly oli Kiikalaan menevän tien ja sillan vieressä.
Elämä kylässä alkoi hiljalleen saada vauhtia.
Kevät 31 oli tulvien. 1932 kevät tulva oli paha, jäät lähtivät ryminällä ja veivät sillat mennessään. Kosken myllyn pato sortui. Pato petti Lehtimajan puolelta ja vesi vei paljon maata mennessään alimmaisiin patoihin. Tulva oli valtava, jäät vei sillat. Jokelan ja maantiesilta Kiikalaan (Heljälän silta) sortui. Veikko jäi Lepistöön ja Heimo-serkku meille muutamaksi päiväksi. Uutta siltaa alettiin rakentaa valtion työnä.
Heljälän myllypato kesti tulvan, jauhot ja jyvät kastuivat, kun vesi virtasi läpi myllyn.
Koskenmylly pysyi hiljaisena vuosikausia. Autio mylly oli vähän kammottava. Isä tiesi, että siellä on voimahihnan palasia. Minä jouduin kerran hakemaan sieltä alamyllystä hihnan palasia saappaan pohjia varten, sota-aika kun oli. Minua pelotti, mutta tein reissun. Olin 10 ikäinen. Ei ne hihnat kengän anturassa olleet hyvät, hankala oli saada pysymään kiinni ja olivat liukkaat.


title: Terttilänjoki

text:
Kosken mylly = Lautelan Vehnämylly
Kosken myllyn osti Matti Nissinen ja siitä kehittyi Lautelan Vehnämylly. Useita vuosia sekin toimi ja teki sihtijauhoja ja pullajauhoja. Nissisen pariskunta oli herrasväkeä kylässä, Maija ja Matti Nissinen. Olivat aika seurallisia myllyn toimiessa hyvin. Mylläreitä olivat Haukan Jussi ja Toivo Leimunen. Aluksi mylly meni hyvin, kun toiminta väheni lopulta Matti jauhoi yksin muutaman vuoden.
Tien varressa oli paja. Aarne Multanen oli seppä, vaimon nimi oli Anna. Paja ei kannattanut ja se lopetti. Rakennuskin purettiin, lautakoppi kun oli. Multaset muuttivat pois


title: Terttilänjoki

text:
Terttilän mylly = Lindstömin mylly Lindströmin koskessa. Terttilän koski eli Lindströmin koski.
Mylly vaihtoi omistajaa ja mylläriä usein. Myllärinä oli Isoniityssä (Vainion talo) asunyt Korpela. Kävi nykyään Vainion talosta kuulopuheen mukaan suksin talvella leipäorret sauvoina myllyllä. Jostain syystä Augusti osti myllyn. Pojatkin oli myllärinopissa. Ei ne oikeasti tykänny hommsta. Vanhemmat veljeni eivät halunneet mylläreiksi, liian pölyistä työtä. Augusti piti myllyä vain vähän aikaa ja myi myllyn (Korpelalle).


title: Terttilänjoki

text:
Frans Jokinen osti myllyn, jonka käyttövoimana oli vesivoima. Franssi oli pitkäaikaisin mylläri. Kun tuli talvisota, Franssin sisar Helga toimi myllyn käyttäjänä. Pato jäätyi talvella aika pahasti, padon reunaa joutui avaamaan kirveellä ja kangella. Olin joskus sitäkin hakkaamassa.
Franssi asui ja myllyttikin kaikissa kolmessa myllyssä.
Äidin kanssa olin pyykin huuhtelussa, viruttamassa pyykkiä padon aukossa. Kylmä vesi kun teki keitetyn pyykin valkoiseksi. Saavi saunalta vesikelkkaan ja pitkin jäätä menimme padolle, matka oli aika pitkä. Kyllä äidin kädet oli varmaan kylmät, kun kymmeniä lakanoita loirotti. Minä vedin narusta kelkkaa. Ei siinä itkut auttanut, kun oli kiire päästä lämpimään. Kädet kuulemma kynnisteli kauan.
Helga oli sellainen puhelias nainen, jo 30-vuotias kai. Talvella myllyssä, kun se käydä lonksutti, hän kuuli muka kun mylly sanoi: ”sota loppuu, sota loppuu” ja loppuihan se.


title: Terttilänjoki

text:
Jokisen perhe oli kotoisin Jokinimen talosta joen tuolta puolen. Herman Jokinen, Sähkö-Hemppu oli sähkömies. Vaimonsa oli Impi o.s. Julin.
Mylläri Frans Jokisen vaimo oli Hellä, en tiedä omaa sukua. Jokisen tytöt olivat Elina, joka meni naimisiin Fredrik Virtasen kanssa ja Elli. Elli Jokinen oli kutoja, Mikolan emäntäpiika, joka löysi jostain taiteilija Pentti Tanin, joka maalasi tauluja.
Helga Jokinen oli tyttöihminen, joka heilasti Yrjö Varjosen kanssa, eikös siitä lempi tuonut Anja-tyttären.
Helga oli Jehovan todistaja. Me harvensimme sokerijuurikasta. Hän puhui koko ajan uskostaan ja yritti käännyttää minua. Olin kai vähän töykeä kun sanoin, että ”henkitäs välill”. Kun menimme syömään, hän kanteli minun äidille, että poika sanoi hänelle pahasti. Äiti meinas vaan, ettei kannata ottaa milläskään.
Franssi sai sodan jälkeen myllyn vauhtiin, säkkejä oli ulkona asti menossa myllyyn. Vesi ei riittänyt yksistään, oli otettava sähkö avuksi. Maatalous tarvitsi rehuviljaa jauhoiksi eikä taloissa ollut omia myllyjä. Patokin vahvistettiin betoniseksi. Valut olivat isot. Kavanderin Uuno teki laudoitukset ja tellingit. Olin minäkin mukana valuissa koko ajan. Tein tulva-aukon putoamiskohtaan valuun kivistä kirjaimet TK ja vuosiluvun, oli kai vuosi 1947.
Franssin kanssa oli teroittamassa ja nostamassa kivipaasia ylös, käännettiin ja hakulla tehtiin jauhatusrihlat kumpaankin kiveen. Takaisin kun saatiin ja mylly käyntiin, ensimmäiset jauhosäkit tuli vähän karkeampia jauhoja. Kyllä minä jotain palkkaakin sain ja jauhatettiin ilmaiseksi joskus, kokemusta ja oppia tuli tietysti.


title: Terttilänjoki

text:
Lautelan koski = Heleniuksen koski, Heljälän mylly
Lautelan kosken myllyssä oli myllärinä Juho (Jussi) Heljälä. Myllyn yläkertaan oli silta rinteen puolelta. Sitä pitkin kannettiin jauhettavat jyväsäkit. Siellä ylämyllyssä oli viljaruuhet, joista jyvät syötettiin kivipareille. Alamyllyn torvista saatiin jauhot säkkiin. Hevoskärryt voi ajaa alapihalle.
Mylly oli meidän lähinaapuri. Jussi ja Maija Heljälä olivat Jorman kummit. Heillä oli myös iso perhe: Olavi, Kalle, Heimo, Aimo, Saimi, Esko, Reijo, Anja ja Marja. Oli siinä tuvassa menoa. Aukusti rakensi Heljälän talon vuonna 1930.
Heljälän myllyn rakennus oli hyvä hirrestä tehty rakennus, joka olisi ollut hyvä säilyttää muistoksi tuleville. Hermanni Jokinen purki kuitenkin Heljälän myllyn rakennukset.
Heljälän alamyllyn pihalla tehtiin päreitäkin, höylä oli alaoven vieressä. Me kylän penskat kokoonnuttiin myllyn alapihalle, leikittiin milloin paikan vaihtoa tai jotain muuta. Oli myllärin lapset ja lähitalojen tyttöjä ja poikia.


title: Terttilänjoki

text:
Hirvelän mylly = Jalnakoski = Kirvelän koski
Santeri Piekkala omisti Hirvelän myllyn. Santeri oli nainut Paakan tyttären Ailin, joka oli Torsti Vainion sisar. Santtu oli kekseliäs, perusti ensin kaupan Rauhalinnaan. Voitto Ahti oli autoilija, hänellä oli Chevrolet kuorma-auto. Meijerikkö Fanni Jokinen tuli Voitolle eukoksi.
Kauppa ei kai sittenkään Santtua tyydyttänyt. Hän teki myllyn Jalnakoskeen. Koskella on monta nimeä, Kirvelän koskikin mainitaan. Santtu teki padolta putken lankuista. Se oli toista metriä halkaisijaltaan ja yli 50 metriä pitkä. Muistan kun kesäkuumalla heinäpellolta käytiin vähän suihkussa, otettiin tappi putken päältä pois, niin vesi lensi korkealle ilmaan suihkuna.
Myllypelto oli meidän ja raja oli joessa. Olin vähäpoikana laittamassa hevosaikaa siellä rannassa. Oli usein käytävä Ailin ja Santun kahvillakin. Kerran Välilän Martti pyysi, että ”ajaks sää tätä autoa ylös, kun ei jalka oikein taivu, kun vaihtaa pitää”. Autotraktori oli omatekoinen, vanhoista koottu.
Jalnakoski oli aika paha uittoväylä, puu ei uinut ilman suistitukkien ränniä. Vesi saatiin niillä kerättyä yhteen kovemmin virtaavaan kanaaliin. Tukit meni kovaa vauhtia kohisten alas kohti seuraavaa koskea. Mutkikas joki vaati joka mutkaan ihmisen kekseineen ohjaamaan kulkua, ettei tukit menneet poikittain. Sitten kun uittoaika loppui, joen yläjuoksulta alkaen alettiin poistaa niin sanottuja varustuksia. Oli erikseen peräpäämiehet, jotka perkasivat joen. Uppotukit otettiin ylös maalle ja uivat saivat jatkaa menoa. Se oli raakaa ja raskasta hommaa, ei siinä moni mies ollut kuin päivän pari. Oli kuljettava pitkin rantoja satoi tai paistoi. Työpäivät oli aamuhämärästä iltapimeään.


title: Terttilänjoki

text: Terttilänjoen yläjuoksun ylittää kahdesti Yhdystie 2801: ensin Kaskiston ja Terttilän rajalla ja sitten Terttilän kylän luona Luukkalankosken kohdalla. Alempana Kiikalan Kärkelän luona joen ylittää yhdystie 2403.


title: Terttilänjoki

text: Terttilänjoen suurin sivujoki sen Halkjärven alapuolisella osuudella on siihen Someron Uudessa-Kaskistossa yhtyvä, luode-kaakko suuntaista kallioperän murrosta seuraava Mustjoki, joka saa alkunsa Paimionjoen vastaiselta vedenjakajalta läheltä Someron kirkkoa. Sen pieniä sivuojia ovat Vaastoja ja Raijoja.


title: Terttilänjoki

text: Terttilänjoen pienempi sivuoja Somerolla on Heposuolta Kiikalan Satakosken kylästä alkunsa saava, lounaasta Kaskistonjokeen laskeva Hepo-oja, joka saa alkunsa Heposuosta Kiikalan Satakosken kylässä. Kiikalan Rekijoen Röysynkulmalla Terttilänjokeen laskee etelästä Lauloja.


title: Terttilänjoki

text: Terttilänjoen lähdejärveen Halkjärveen laskevia puroja ja jokia ovat Pohjoisesta Suojoen kylän läpi virtaava Murrosjoki ja lännestä Herakkaanlähteestä alkunsa saava Myllyoja. Pohjoisesta Halkjärveen laskee myös näitä pienempi Villaanoja.


title: Terttilänjoki

text: Terttilänjoen lähdejärven Halkjärven valuma-alueella on sekä laajoja peltoalueita savi- ja turvepohjaisissa painanteissa Halkjärven länsi- ja pohjoispuolella että Kolmannen Salpausselän harjualueita Halkjärven etelä- ja itäpuolella.


title: Terttilänjoki

text: Halkjärveen laskevan Murrosjoen valuma-alueeseen kuuluu sekä savi- ja turvepohjaisia peltoalueita, että moreeni- ja hiekkamaata. Murrosjoen valumsa-alueen järviä ja lampia ovat Mustalammi sekä Iso-Eläte, Pikku-Eläte ja Koirlammi. Aiemmin Murrosjokeen on laskenut myös Iso-Valkee, jonka lasku-uoma kuitenkin käännettiin toisaalle 1800-luvulla.


title: Terttilänjoki

text: Halkjärveen laskevan Myllyojan valuma-alue on maaperältään vaihtelevaa, yläosastaan harjumuodostumaa. Myllyojan kautta laskevia järviä ja lampia ovat Herakkaanlähde, Iso-Herakas, Tasku ja Tytyjärvi ja sen valuma-alueeseen on laskettu myös Iso-Valkee, jolle 1800-luvulla kaivettiin keinotekoinen lasku-uoma Ison-Herakkaan viereiseen Taskulampeen.


title: Terttilänjoki

text: Halkjärven valuma-alueen laskujoettomia harjujärviä Hyyppärän harjualueen Natura 2000 -alueella ovat Karate, Salakkajärvi, Saarijärvi, Kaitalammi ja Väärijärvi. Näistä neljä ensimmäistä muodostavat laskujoettomaan Karatelampeen laskevan järviketjun. Salakkajärvestä Karatelampeen laskee puro, uoma Saarijärvestä Salakkajärveen muodostuu suppasuon läpi kaivetuista ojista, Kaitalampea ja saarijärveä yhdistää ojittamaton korpijuotti. Manninsuon mäntyrämeen ympäröimä laskujoeton Väärijärvi laskee korpijuottia myöten Ison-Herakkaan suuntaan.


title: Terttilänjoki

text: Halkjärven valuma-alueeseen luettuja nykyisessä valuma-aluejaossa ovat myös laskujoettomat suppalammet Iso-Mulkkulammi ja Pikku-Mulkkulammi.


title: Terttilänjoki

text: Halkjärven alapuolisella Terttilänjoen valuma-alueen osalla sijaitsevat Halkjärven Kolmannen Salpausselän harjujärvet Iso- ja Vähä-Pitkusta. Lisäksi Halkjärven alapuoliseen jokiosuuteen Kaskistossa laskevan Hepo-ojan latvalla, Heposuon laidassa on aiemmin ollut vähäinen Hepojärvi, joka nykyään on suo-ojituksissa hävinnyt.


title: Terttilänjoki

text: Muutoin Halkjärven alapuolinen osa joen valuma-alueesta on järvetön ja pääosin pelloksi raivattujen savikoiden hallitsema.


title: Olaf B. Bjørnstad

text: Olaf Bjørn Bjørnstad (10. tammikuuta 1931 – 12. toukokuuta 2013 Lørenskog) oli norjalainen mäkihyppääjä.


title: Olaf B. Bjørnstad

text: Bjørnstad voitti ensimmäisenä norjalaisena Keski-Euroopan mäkiviikon kokonaiskilpailun vuodenvaihteessa 1953–1954. Hän voitti Oberstdorfin, Garmisch-Partenkirchenin ja Innsbruckin kilpailut ja sijoittui Bischofshofenissa kolmanneksi.


title: Olaf B. Bjørnstad

text: Bjørnstad kuoli lørenskogilaisessa sairaalassa 12. toukokuuta 2013, 82-vuotiaana.


title: Chen Guangcheng

text: Chen Guangcheng on kiinalainen aktivisti. Hän on ollut lapsuudestaan asti sokea. Chen paljasti vuonna 2005 Linyin kaupungin viranomaisten pakottaneen useita naisia sterilisaatioon ja abortteihin jopa raskauden kahdeksannella kuulla. Oikeudenkäynnin aikana Chenin asianajajat pidätettiin epäiltynä lompakon varastamisesta, ja hän sai oikeuden määräämät asianajajat, jotka eivät tienneet mitään tapauksesta.


title: Chen Guangcheng

text: Elokuussa 2006 kansantuomioistuin itäisessä Shandongin maakunnassa tuomitsi Chenin neljäksi vuodeksi ja kolmeksi kuukaudeksi vankeuteen omaisuuden vahingoittamisesta ja väkijoukon organisoinnista liikenteen häiritsemiseksi. Ylempi oikeusaste määräsi jutun uudelleenkäsittelyyn todisteiden puutteen vuoksi. Uusintaoikeudenkäynnissä neljä puolustuksen todistajaa, Chenin omaisia ja ystäviä, jäi kuitenkin kuulematta, koska tuntemattomat miehet sieppasivat heidät ennen oikeudenkäyntiä. Vankeusrangaistus pysyi ennallaan joulukuussa 2006. Ihmisoikeusjärjestö Amnesty Internationalin mukaan vanginvartijat määräsivät vankitoverit pahoinpitelemään Chenin kesäkuussa 2007, koska hän kieltäytyi päänsä ajelemisesta (vankien päänajelu on Kiinassa merkki rikollisuudesta).


title: Chen Guangcheng

text: Chen vapautui vankilasta syksyllä 2010. Helmikuussa 2011 hän sanoi videolla olevansa yhä kotiarestissa ja jatkuvan valvonnan alla. Huhtikuussa 2012 Chen oli useiden lähteiden mukaan paennut kotiarestista ja oleskeli Yhdysvaltain suurlähetystössä Pekingissä.


title: Chen Guangcheng

text: Tapauksen julkitulon ajankohta oli kiusallinen paitsi Kiinalle, myös Yhdysvalloille, sillä ulkoministeri Hillary Clinton oli menossa neuvottelemaan Kiinan johdon kanssa maiden välisistä suhteista. Kiinan sensuroi netissä Cheniä koskevat tiedot ja esti haut muun muassa sanoilla "sokea mies". Chen poistui suurlähetystöstä kuuden päivän kuluttua, ja hänet vietiin sairaalaan tutkittavaksi. Hän ilmoitti uutistoimistolle viranomaisten uhkailleen hänen vaimonsa surmaamisella, ellei hän lähde lähetystöstä pois. Kiinan uutistoimisto Xinhua väitti hänen lähteneen vapaaehtoisesti.


title: Chen Guangcheng

text: Chen matkusti toukokuussa 2012 perheineen Yhdysvaltoihin. Maastapoistumislupaan vaikutti Chenin tapauksen saama maailmanlaajuinen julkisuus.


title: Eeva-Kaarina Vilke

text: Eeva-Kaarina Vilke (s. 20. syyskuuta 1952) on suomalainen altto. Hän valmistui Sibelius-Akatemiasta pianonsoiton opettajaksi. Hän opiskeli laulua aluksi sivuaineena ja sitten mestarikursseilla. Hän suoritti Lontoossa "Licentiate of the Royal Academy of Music" -tutkinnon. Hän on ollut eri orkesterien solistina ja tulkinnut useita oopperarooleja. Lisäksi hän on tehnyt oratorioesiintymisiä ja pitänyt lied- ja muita soolokonsertteja.


title: Sosialistinen urheiluinternationaali

text: Sosialistinen työläisurheiluinternationaali (, lyh. SASI) oli kansainvälinen urheilujärjestö, joka oli perustettu 1920 Luzernissa, Sveitsissä.


title: Sosialistinen urheiluinternationaali

text: Järjestö järjesti työläisolympialaiset 1925, 1931 ja 1937.


title: Sosialistinen urheiluinternationaali

text: Toiseen maailmansotaan loppuneen SASI:n toimintaa jatkaa Kansainvälinen työ- ja amatööriurheiluliitto.


title: Torbjørn Yggeseth

text: Torbjørn Yggeseth (18. kesäkuuta 1934 Asker, Norja – 10. tammikuuta 2010) oli norjalainen mäkihyppääjä, jonka huippuvuodet ajoittuivat 1950- ja 1960-lukujen vaihteen tietämille.


title: Torbjørn Yggeseth

text: Keski-Euroopan mäkiviikon kokonaiskilpailussa Yggeseth sijoittui kakkoseksi sekä 1962–1963, jolloin hän voitti Bischofshofenin osakilpailun ja oli kolmantena Oberstdorfissa, että 1963–1964, jolloin hän voitti Oberstdorfin kisan ja oli kolmas Bischofshofenissa. 1963 hän voitti Holmenkollenin mäkikisan ja hänet palkittiin Holmenkollen-mitalilla.


title: Torbjørn Yggeseth

text: Yggesethin paras saavutus arvokisoista on normaalimäen viides sija 1960 Squaw Valleyn olympialaisista. Hän oli Norjan joukkueessa myös neljä vuotta myöhemmin Innsbruckin kisoissa.


title: Torbjørn Yggeseth

text: Uransa jälkeen Yggeseth toimi Kansainvälisen hiihtoliiton FIS:n mäkihyppyjohtajana vuosina 1982–2004. Sittemmin hän sairastui eturauhassyöpään ja joutui tämän johdosta pyörätuoliin. Ammatiltaan Yggeseth oli lentäjä.


title: Hannu Ilmolahti

text: Hannu Juhani Ilmolahti (s. 4. tammikuuta 1957) on suomalainen baritoni. Hän opiskeli Sibelius-Akatemiassa Liisa Linko-Malmion ja Matti Tuloiselan johdolla. Hän piti ensikonserttinsa vuonna 1983 Helsingissä ja voitti miesten sarjan Lappeenrannan valtakunnallisissa laulukilpailuissa vuonna 1984.


title: Dick Jaspers

text: Dick Jaspers on hollantilainen kara-biljardin pelaaja. Hänen ranking-sijoituksensa vuoden 2009 lopussa oli kolmas. Jaspers on voittanut myös maailmanmestaruuden kolmen vallin karassa.


title: Juho Terho

text: Juho Terho (s. 22. toukokuuta 1976 Turku) on suomalainen entinen koripalloilija.


title: Juho Terho

text: Terho on Turun NMKY:n kasvatti ja hän pelasi seuran edustusjoukkueessa kaudet 1993–2000. Hän siirtyi Piilosetista Korihaihin vuonna 2000 pelaten seurassa kaksi kautta. Viimeinen kausi Korihaissa oli häneltä tilastojen valossa yksi uran parhaimmistam sillä hän teki 14,5 pistettä ottelua kohden. Korihaista Terho siirtyi Joensuun Katajaan ja pelasi seurassa yhden kauden. Tämän jälkeen hän siirtyi koripallon I-divisioonassa pelanneen Aura Basketin riveihin, jonka hän nosti Korisliigaan. Uransa viimeisen kauden Terho pelasi Korihaissa.


title: Leppäniemi

text: Leppäniemi on Mäntyharjun kuntaan kuuluva kylä. Kylä kuului vuodesta 1539 vuoteen 1861 Iittiin. Se sijaitsee samannimisessä niemessä Vuohijärven rannalla.


title: Konstantin Kornejev

text: Konstantin Nikolajevitš Kornejev (, s. 5. kesäkuuta 1984 Moskova, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Hän edustaa KHL-liigan Severstal Tšerepovetsia.


title: Konstantin Kornejev

text: Kaudella 2001–2002 alkaneella pääsarjaurallaan Kornejev on edustanut myös Krylja Sovetovia, Ak Bars Kazania, TsSKA Moskovaa ja Salavat Julajev Ufaa. Ak Bars Kazanissa hän saavutti silloisen Venäjän superliigan mestaruuden kaudella 2006. Montreal Canadiens varasi Kornejevin NHL:ään vuonna 2002.


title: Konstantin Kornejev

text: Venäjän maajoukkueissa Kornejev on saavuttanut nuorten maailmanmestaruuden vuonna 2003 ja maailmanmestaruuden vuosina 2008 ja 2009.


title: Fjodor Tjutin

text: Fjodor Anatoljevitš Tjutin (, s. 19. heinäkuuta 1983 Iževsk, Udmurtian ASNT, Neuvostoliitto) on venäläinen jääkiekkoilija, pelipaikaltaan puolustaja. Hän edustaa NHL-liigan Columbus Blue Jacketsiä.


title: Fjodor Tjutin

text: Tjutin aloitti uransa Metallurg Novokuznetskin kakkosjoukkueessa kaudella 1998–1999. Pelattuaan myös Ižstal Iževskissä hän nousi korkeimmalle sarjatasolle Venäjän superliigaan kaudella 2000–2001 SKA Pietarin riveissä.


title: Fjodor Tjutin

text: New York Rangers varasi Tjutinin NHL:ään vuonna 2001, minkä myötä hän siirtyi kaudeksi 2001–2002 OHL-junioriliigan Guelph Stormiin, jossa hän teki 53 ottelussa puolustajalle erinomaiset 19 + 40 = 59 pistettä. Seuraavaksi kaudeksi hän palasi Venäjälle, ja pelasi SKA Pietarin lisäksi Ak Bars Kazanissa. Rangersin organisaatiossa Tjutin aloitti kaudella 2003–2004 AHL-farmijoukkue Hartford Wolf Packin kanssa ennen NHL-debyyttiään 12. helmikuuta 2004 ottelussa Philadelphia Flyersiä vastaan.


title: Fjodor Tjutin

text: Kaudella 2004–2005 Tjutin palasi toistamiseen SKA Pietariin NHL-kauden peruunnuttua vuoksi. NHL-pelien jatkuttua Tjutin kuului kolmen kauden ajan Rangersin runkomiehistöön kunnes heinäkuussa 2008 hän ja Christian Bäckman siirtyivät Columbus Blue Jacketsiin vaihdossa Nikolai Žerdeviin ja Dan Fritscheen.


title: Fjodor Tjutin

text: Venäjän maajoukkueissa Tjutin on saavuttanut nuorten maailmanmestaruuden vuosina 2002 ja 2003 sekä maailmanmestaruuden vuonna 2008.


title: Interstate 880

text: Interstate 880 (I-880) on Interstate Highway Systemiin kuuluva 75,993 kilometrin pituinen valtatie San Josén ja Oaklandin välillä Kaliforniassa. Alun perin California 17 -tienä tunnettu 1930-luvulla liikenteelle avattu tieosuus muunnettiin Interstate-valtatieksi 1980-luvun puolivälissä. Osavaltion valtatie avattiin 1930-luvulla; Interstate osuus 1983–1984. Tie päättyy etelässä Interstate 280 -tiehen ja pohjoisessa Interstate 80 -tiehen. Tie tunnettiin toisen maailmansodan jälkeen nimellä Nimitz Freeway.


title: Interstate 880

text: San Franciscon lahden ympäristössä 17. lokakuuta 1989 tapahtuneen maanjäristyksen seurauksena 42 ihmistä kuoli kaksikerroksisen tieosuuden romahdettua. Onnettomuuden aiheuttamat korjaustyöt I-880:llä kestivät noin kymmenen vuotta.


Los Angelesin roomalaiskatolinen arkkihiippakunta () on katolisen kirkon hiippakunta, jonka aluetta ovat Los Angelesin piirikunta, Venturan piirikunta ja Santa Barbaran piirikunta Kaliforniassa. Noin viidellä miljoonalla jäsenellä se on Yhdysvaltain suurin hiippakunta. Sen katedraali on vuonna 2002 valmistunut Cathedral of Our Lady of the Angels ja arkkipiispa kardinaali Roger Mahony.


title: Los Angelesin roomalaiskatolinen arkkihiippakunta

text: Hiippakunta on sitoutunut maksamaan 500 miljoonaa dollaria seksuaalisen hyväksikäytön uhreille. Hiippakunnan hallintorakennus joudutaan myymään oikeudenkäynneistä ja korvauksista aiheutuneiden kustannusten kattamiseksi.


title: Hilda Hölzl

text: Hilda Hölzl (2. tammikuuta 1927 Belgrad – 10. marraskuuta 1992 Ljubljana) oli slovenialainen dramaattinen sopraano. Hän teki debyyttinsä Zagrebissa vuonna 1957 tulkitsemalla Leonoran roolin Giuseppe Verdin oopperassa "Trubaduuri".


title: Joulupukin lähtö Korvatunturilta

text: Joulupukin lähtö Korvatunturilta on vuosittainen tapahtuma, jonka Yleisradio kuvaa televisioon. Ohjelma näytetään uutislähetyksen yhteydessä ja myydään moniin maihin, vuonna 2009 yli seitsemäänkymmeneen maahan. Tyypillisesti filminpätkässä näytetään joulupukin pakkautuvan tonttujen avustuksella ahkioon, ja ajavan porojen vetämän kauniin lumisen Lapin maiseman halki.


title: Joulupukin lähtö Korvatunturilta

text: Joulupukin lähtöä on kuvattu ainakin vuodesta 1965.


title: Costas Mandylor

text: Costas Mandylor (oik. Costas Theodosopoulos; s. 3. syyskuuta 1965 Melbourne) on australialainen näyttelijä. Hänet tunnetaan muun muasta vuoden 2007 elokuvasta "Beowulf" sekä komisario Mark Hoffmanin roolista "Saw"-elokuvasarjassa. Mandylor on myös esittänyt Kenny Lacosia televisiosarjassa "Rooman sheriffi".


title: Halkjärvi

text: Halkjärvi on Uskelanjoen vesistöön kuuluva järvi Somerniemellä Somerolla. Se on Uskelanjoen latvahaaran Terttilänjoen lähdejärvi ja Uskelanjoen valuma-alueen suurin järvi. Järven pinta-ala on 197 hehtaaria, korkeus merenpinnasta 79,3 m ja suurin syvyys 3,35 m. Halkjärven rannoilla tai sen läheisyydessä sijaitsevat Somerniemen kylistä Kaskisto, Suojoki ja Mäyrämäki.


title: Halkjärvi

text: 1930-luvulla järveä laskettiin noin metrin verran rantapeltojen kuivatustilanteen parantamiseksi, ja järven luusuassa on Terttilänjoen perkausten aiheuttaman vedenpinnan laskun estämiseksi 1980-luvulla rakennettu pohjapato. Veden laatu järvessä on heikko, ja ongelmana ovat olleet etenkin lähes vuosittain esiintyvät laajat sinileväkukinnot. Pohjavesivirtaukset harjualueilta kuitenkin helpottavat tilannetta jossain määrin tuodessaan runsaasti hapekasta ja vähäravinteista vettä muuten melko huonokuntoiseen järveen.


title: Halkjärvi

text: Elokuussa 2014 Halkjärvellä havaittiin laaja kalakuolema.


title: Halkjärvi

text: Halkärven noin 27,7 km² suuruiseen valuma-alueeseen kuuluu etelässä ja idässä Kolmannen salpausselän harjumaita lähde- ja harjujärvineen Hyyppärän harjualueen Natura 2000 -alueella. Järven länsi- ja pohjoispuolella sen sijaan on alavia, pääosin viljelyksessä olevia laaksosavikoita ja osittain myös turvemaita.


title: Halkjärvi

text:
Halkjärveen laskevia puroja ja jokia ovat Pohjoisesta Suojoen kylän läpi virtaava Murrosjoki ja lännestä Herakkaanlähteestä alkunsa saava Myllyoja. Pohjoisesta Halkjärveen laskee myös näitä pienempi Villaanoja.
Halkjärveen koillisesta laskevan Murrosjoen valuma-alueen järviä ja lampia ovat Iso- ja Pikku-Eläte, Koirlammi ja Mustalammi. Aiemmin Murrosjokeen on laskenut myös Iso-Valkee, jonka lasku-uoma kuitenkin käännettiin toisaalle 1800-luvulla.


title: Halkjärvi

text: Halkjärveen idästä laskevan Myllyojan valuma-alueeseen kuuluvat Tytyjärvi, Iso-Herakas, Taskulammi ja Herakkaanlähde, joka on vanha Someron ja Kiikalan välinen rajapaikka. Näiden lisäksi Myllyojaan laskeviin vesiin luetaan myös Iso-Valkee, jolle 1800-luvulla kaivettiin keinotekoinen lasku-uoma Isoon-Herakkaaseen yhteydessä olevaan Taskulampeen.